Buhez ar Zent. pages 903, 904, 905. Encyclopédie Marikavel.\npages 903, 904, 905\nTregontvet devez a viz Kerdu\nAn Den eürus Sebastian Valfre\nBeleg eus a Urz sant Philip Neri (1629-1710)\nSebastian Valfre a oa ganet en Verduno, er Piemont, an 9 a viz meurz 1629. E dud a oa labourerien douar, a c'honeze o bara diouz c'houezen o zâl. Sevel a rejont o mab en doujanz Doue. Abred e tiskouezas eur garante vras evit ar beorien. Kerkent ha ma kleve eur paour e-tal an nor o lavaret e bater, e rede da gaout e vamm hag e lavare d'ezi : «Mamm, aze zo eur paour o c'houlenn an aluzen; digaset d'in eun dra bennak, buhan, da gas d'ezan !»\nA-wechou ar vamm a lavare d'ezan ne roje netra; ha neuze ar bugel a 'n em lake da ouelan.\nMat ouz an nesan, Sebastian a oa kalet outan e-unan. N'en devoa c'hoaz nemet dek vla hag e tremene ar c'hoaraïz pen-da-ben o vevan diwar bara ha dour.\nDoue ne zaleas ket da c'hervel anezan da vont da labourat d'e winien. Raktal ar c'hrouadur a zisklerias d'e dud oa e vrasan c'hoant mont da veleg. Mes ar re-man n'o devoa ket a beadra d'e skola. Koulskoude, o welet daerou e vab, tad Sebastian a gasas anezan da Vra, da gommans e studi. Ar bugel a stagas da vat gant al labour. Kommunian a rê alïes; tec'hel a rê diouz ar gwall-gompagnunezou; leun oa a zentidigez hag a zoujanz evit e vistri; mignon oa d'ar beorien, ha rannan a rê gante ar pep brasan eus ar pez a veze digaset d'ezan eus ar gêr evit bevan.\nGoude bezan grêt studiou kaer, e oe grêt abostoler en Turin, da viz kerdu 1650. Kerkent e c'houlennas bezan digemeret er gêr-ze en Kompagnunez sant Philip Neri, hag e teuas da vezan sklerijen ha gloar an Urz-ze. Beleget a oe an 22 a viz c'houevrer l662. En em roët oa da Zoue, korf hag ene, ha labourat a reas, hep paouez, war zilvidigez an eneou. En em drei a reas, dreist-oll, warzu an dud reuzeudik. War-dro an hospitaliou hag ar prizoniou e kare bezan. E blijadur oa prezek d'an dud dibreder, klaskerien labour ha klaskerien bara, a oa bras an niver aneze en Turin. Ober a reas eur vad vras evelse. Ar vrud eus e zantelez a oa et ken pell ma oe dibabet, er bla 1676, evit bezan kovezour ar roue yaouank Viktor-Amede, ha ma oe kinniget d'ezan arc'heskopti Turin. Mes ne oe ket jalet tamm 'bet da bignal er garg-ze.\nO vezan ma taremprede kalz an dud vras, e welas ne vije ket kemeret kalz a breder gant silvidigez o zervijerien. Setu ma lakas en e benn o bodan bep sadorn, evit deski d'eze an doare da zerviji ervat an Otrou Doue, en eur zerviji o mistri.\nAr zoudarded, zoken, ne vezent ket ankouaet gantan. Skrivan ' reas eul levr evit deski d'eze an doare da heuilh hent ar furnez, epad ar blaveziou a dremenent dindan an armou. Redek a rê war o lerc'h er c'hazerniou, dreist-oll da vare Pask; deski a rê d'eze o c'hatekiz ha ne guitae ket aneze hep rei da gement hini a deue d'e selaou eun aluzennig bennak.\nEpad e oferen, e teue alïes an daerou en e zaoulagad. Chom a rê nozveziou pen-da-ben dirak ar Zakramant, meulet ra vezo, dreist-oll p'en dije c'hoant da c'honid eur pec'her bras bennak da Zoue.\nGoude Jezuz, an hini a gare ar muian oa e Vamm vinniget, ar Werc'hez Vari. Alïes e veze klevet o lavaret : «O Mari, Mamm santel an Otrou Doue, en em erbedi ouzoc'h a zo en em erbedi ouz an Hini eman etre he daouarn holl densoriou an nenv.»\nDevot oa d'an Ele mat. Pa veze eun dra bennak o stourm outan, en em erbede ouz e êl-mirer, ha bep gweeh en dije digantan ar c'hras a c'houlerme.\nBras oa ive e drugare evit anaon ar purgator. Daoust pegement a labour en dije d'ober bemde, Sebastian Valfre a vevas da goz. Mervel a reas an 30 a viz genver 1710, en e vla ha pevar-ugent. En miz eost 1834, Gregor XVI a lakas e hano war roll an dud eürus.\nBezomp distag diouz madou an douar\nI. - Ar bed dirak daoulagad an dud diboell.\nPerak o deus darn kement a boan o kuitât an douar ? Perak o deus darn kement a c'hoant da astenn o bue ? Perak zo darn ken troet gant an enoriou ? Perak zo darn ha n'emaent nemet o klask an tu d'en em avans ? Perak zo darn ha ne glaskont nemet dastum danve, hag a ve bepred en aon d'o c'holl ?\nAbalamour m'eo an douar doue an dud kez-ze.\nHa n'eo ket ive hoc'h hini-c'houi ?\nII. - Ar bed dirak daoulagad Doue.\nAr bed, eme eur profed, a zo evel eur pik, eur c'hrouanen, eul lommik dour; ar bed n'eo netra dirak daoulagad an Holl-C'halloudek. Ar bed a zo eun draouien a c'hlac'har evit an den; harluet eo ennan, abalamour d'e bec'hed. Ar rouane, gant o enoriou, an dud pinvidik, gant o aour hag o flijadur, n'int netra dirak Doue.\nEun den hag a anave e zienez a zo muioc'h a istim evitan en nenv eget ne zo evit eun all hag a c'honezfe eur rouantelez.\nDaoust ha dôn eman ar wirione-ze en ho spered ?\nIII. - Ar bed dirak daoulagad ar zent.\nEvite ne oa nemet fank; gwap a rênt eus e enoriou hag eus e binvidigeziou; gwelet a rênt ne oa an treo-ze nemet treo hag a voenv, treo hag a dremen, treo ha n'int netra en kichen gened an Otrou Doue ha tensoriou ar baradoz.\nAn den eürus Sebastian Valfre a glaske ene e nesan ha nan e arc'hant. Pa oe hanvet da arc'heskob en Turin, e ouelas, e krenas hag e reas pep tra evit pellât dioutan ar garg hag an enor-ze. An dra-ze a ziskouez e oa distag diouz treo an douar.\nEur pennad er baradoz a dalv muioc'h eget ar bed holl.


Pajenn:Morvan - Kenteliou hag istoriou a skuer vad evit ar Vretoned, 1889.djvu/28 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/28\nestlami. Piou en deus gallet rei d’an douar ar vertuz, an ners da zouguen frouez a bep seurt evel ma ra ? Piou en deus gallet lakat da zevel varnezhan kement a vez, a c’heod, a vleuniou, a vokedou a bep liou hag a bep c’hoez mad ? Piou en deus laket da zevel an eienennou-ze a ra steriou ha goaziou evit doura an douarou ha rei dezho ar frescadurez a vank dezho ? Piou en deus gouezet lacat da zevel divar ar mor an êzen-ze en em zestum e koumoul a zioc’h hor penn hag a ia, o coeza e glao, da zoura, da c’hlebia an douarou eleac’h ne c’hell ket ar steriou nag ar goaziou sevel ? Piou en deus laket en dro d’an douar an ear-ze zo red deomp da gaout evit tenna hon halan, hag en deus gourc’hemennet d’an avel c’hoeza evit frescaat an ear-ze ha biannaat grouez an heol pa vez re dom ? Piou en deus bet galloud avoalc’h evit rei buez da gement a loened, loened bras, loened bihan, loened dôn, loened gouez, da gement a laboused a velomp o nijal hag o c’hournijal en ear, euz an eil boden d’eben, hag a glevomp o kana, pephini en he iez, meuleudi d’ho c’hrouer ? Piou en deus gouezet digas ar pevar amzeriou pephini d’he dro ker reglet, en hevelep doare ma c’helje an douar dougen frouez hag eana pa deuje ar mare !\nDall ha diskiant e ranko beza a dra sur, an hini a evesai oc’h an traou-ze ha ne gavo ket eno hano an oll-c’halloudek. Ha pe ger bihan, pe gen dister en em gaf an den pa zonch e kement-se ! Petra, an oll dud, destumet a vanden, gant ar pez o deuz a nerz hag a voueziegez, ne vent ket goest, epad ho oll buez, da ober eur c’hreunen dreas, na zoken eur c’hreunen euz ar boultren a vresomp dindan hon treid, hag an hini en deus\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/28&oldid=161501 »\nKemmoù diwezhañ degaset d'ar bajenn-mañ d'an 5 Mae 2020, da 18:36.


La Poste (Bro-C'hall) — Wikipedia\nLa Poste (Bro-C'hall)\nBoest post gall.\nDor un ti-post gall e Lille, gant an anv istorel PTT.\nLa Poste (Ar Post, e brezhoneg diofisiel) eo anv an embregerezh pennañ karget da gas ha da zegas lizheroù e Bro-C'hall (koulz e tachenn Europa hag en departamantoù tramor). E-pad pell en doa an embregerezh-se ur statud monopol, met abaoe ar c'hentañ a viz Genver 2011 eo digor penn-da-benn ar skignañ lizheroù ha pakadennoù e Bro-C'hall d'ar c'hevezerezh.\n1 E Breizh\nRannet eo La Poste e Breizh e tri skourr:\nunan gant departamantoù ar Mor-Bihan ha Penn-ar-Bed,\nunan gant departamantoù Il-ha-Gwilun hag Aodoù-an-Arvor\nunan all gant departamantoù Liger-Atlantel ha Vendée.\nPTT e oa anv kozh an embregerezh-Stad.\nGant La Poste e vez embannet ha gwerzhet an timbroù a ranker lakaat war al lizhiri. Gwech ebet ne vez brezhoneg warne.\nTimbroù Manav. Un tamm brezhoneg war unan. E Breizh n'eo ket c'hoarvezet c'hoazh.\nE Breizh eo enebet ouzh ar brezhoneg dre vras, ouzh an anvioù-lec'h brezhonek da gentañ-penn. Daoust da se e vez implijet chomlec'hioù brezhonek gant un nebeud brezhonegerien, pa c'hallfent bezañ implijet gant an holl.\nGwelout Ar brezhoneg hag ar post.\nLec'hiad La Poste\nKas ho lizhiri gant La Poste\nAdtapet diwar « https://br.wikipedia.org/w/index.php?title=La_Poste_(Bro-C%27hall)&oldid=1544590 »\nAr post e Breizh\nKemmoù diwezhañ degaset d'ar bajenn-mañ d'an 29 Kzu 2013, da 09:31.


Maxcy Gregg - Wikipedia\nMaxcy Gregg e-tro 1862\nMaxcy Gregg, ganet d'ar 1añ a viz Eost 1814 hag aet d'an Anaon d'ar 15 a viz Kerzu 1862, a oa un alvokad ha soudard en United States Army e-pad ar Brezel etre Mec'hiko hag ar Stadoù-Unanet. Goude-se e voe jeneral brigadenn e penn an arme kengevreet e-pad Brezel diabarzh Stadoù-Unanet Amerika. Gloazet bras e voe e-pad Emgann Fredericksburg ha mervel a reas daou zevezh war-lerc'h.\nGoude bezañ bet kaset en ospital brezel ar vedisined a embann ez eo gloazet marvus. Marvet eo d'ar 15 a viz Kerzu o embann "I yield my life cheerfully, fighting for the independence of South Carolina." Stonewall Jackson, hag a oa bet o eskemm komzoù drouk gantañ a-raok an emgann a oa deuet da welet anezhañ war e gwele.\nC'hoariet eo gant an aktour Buck Taylor er film Gods and Generals.\nAdtapet diwar « https://br.wikipedia.org/w/index.php?title=Maxcy_Gregg&oldid=1787662 »\nKemmoù diwezhañ degaset d'ar bajenn-mañ d'an 21 Meu 2018, da 07:59.


Ipparalde : skolioù divyezhek ac'hubet an eil war-lerc'h eben\nAc’hubiñ ar skolioù an eil war-lerc’h eben evit sevel o mouezh a-enep diviz Kuzul ar Vonreizh, setu ar pezh a vo lakaet e pleustr a-benn fin ar bloavezh-skol gant emsaverien an euskareg. E miz gwengolo 2021 e oa sañset an Deskadurezh Stad digeriñ klasoù dre soubidigezh nevez e skolioù publik met gant diviz Kuzul ar Vonreizh penaos e vo an traoù evit ar c’hlasoù-se a-benn ar fin ? Hiziv an deiz ez eus 20 klas dre soubidigezh e skolioù publik ha 19 e skolioù prevez dindan kevrad. Hervez Mediabask ne vo ket serret ar re-se… evit poent ! Da vihanañ ne vo ket digoret reoù nevez…\nDeiziadur ar skolioù ac’hubet :\nGwener 18 a viz even : Ossès, Larrau\nLun 21 a viz even : Ayherre\nMeurzh 22 a viz even : Larrau\nYaou 24 a viz even : Idaux-Mendy\nGwener 25 a viz even : Ossès\nLun 28 a viz even : Ayherre\nMeurzh 29 a viz even : Idaux-Mendy\nYaou 1er a viz gouere : Larrau\nGwener 2 a viz gouere : Ossès\nMeurzh 6 a viz gouere : Larrau


Pajenn:Marrec - Doctrin ar guir Gristen.djvu/260 - Wikimammenn\nPajenn:Marrec - Doctrin ar guir Gristen.djvu/260\ndoctrin ar guir gristen.\n2° O laërez dre adrez, pe dre guz. Al laëron hac ar friponet o deus mil ardou evit dont a ben eus o dessin : guelit ar bern alc’hueziou a bere en em zervichout [sic], clêvit o c homzou-caër ha remerquit peguer brao e c’houzont trompla… Ama e peder ive ar groaguez, ar vugale e dy, ar zervicherien, ar varc’hadourien hac ar vicherourien da ober reflexion varnezo o-unan, ha da velet hac int n’o deus goal quemeret netra, dre adrez, pe en ur fæçon-all bennac dilennet.\nUr c’hreg a gred e c’hell disposi eus a bep-tra evel e fried, abalâmour ma ema he lod etouez e ini ; guir e deus en effet var he zra, mæs hervez al lezennou, ne deus quet ar galloud da zisposi e-unan anezan, affer he fried eo quemnen-se, hac ar guir-se ne aparchant nemet outhan, ha mar quemer divar e goust pe eus an archant a zo etrezo, somou considerabl, pe evit rei d’he zud, pe evit prena evit-y e-unan, pe evit he bugale traou inutil, hep ali he fried, ez-eo coupabl a laeronci. Sant Augustin, guechal consultet gant ur c’hreg hac y alle rei darn eus he danvez d’ar beorien ha d’an Ilis, hep consantamant he fried, a respontas dezi ne alle quet en ober . Ma ne de quet eta permetet, hervez an doctor-ma, da ur c’hreg implija e danvez, hep ali he fried, en œuvrou a drugarez, eo c’hoas nebeutoc’h permetet dezi o foëta e vaniteou. Mæs, eme c’hui, va fried n’en devoa netra, eus va c’hostez-me ema an oll danvez : ne deus cas, abaoue ma’z-eus communaute etrezoc’h, an danvez a zo dezan da c’houarn, nemet disparti a zanvez a ve etrezoc’h dre voyen ur c’hontrat pe ur gondition-all bennac… Na bec’hit quet cousgoude evit rei an aluzen hervez ho\n↑ [Aug., Epist. CCLXII (ad Ecditiam), 4.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/260&oldid=100069 »\nKemmoù diwezhañ degaset d'ar bajenn-mañ d'an 25 Meu 2017, da 13:51.


Région_Bretagne - An implijerien e-kreiz servijoù niverel an Ti Kub\nEvit lañsañ an Ti Kub hag an dataton, un daol-grenn ma oa bet klevet displegadennoù gant tud ampart war an doareoù nevez da grouiñ servijoù publik niverel. Caroline Ablain\nKrouiñ servijoù niverel nevez diazezet war un doare da broduiñ ma vez lakaet implijidi ar servijoù publik ha tud hag a zo war micherioù a bep seurt da labourat asambles, ha ma vez amprouet pegen mat e tere ar servij ouzh ezhommoù an implijerien, hed-ha-hed ur raktres bennak : ur reveulzi vihan evit melestradurezh ar Rannvro.\nE-barzh ul lec’h fichet evit reiñ ton d’an ijin, ar c’horerez servijoù niverel Ti Kub a vo implijet da sevel meziantoù, arloadoù, brikennoù servij publik… Servijoù ijinet gant gwazourien ha gwazourezed ar Rannvro evit an tachennoù a emell-hi enno : liseoù, stummañ dibaouez, ekonomiezh, treuzdougen… Digor e vo an Ti Kub da implijerien all ivez : frammoù publik, tud ampart eus an diavaez, tud ordinal...\nAr servijoù niverel a vo savet gant an Ti Kub a ray, e-mesk traoù all, gant ar roadennoù publik produet pe dastumet gant ar strollegezh, hag embannet en he lec’hienn open data abaoe penn kentañ miz Meurzh.\nEvel-se e klasker gwellaat ar servij publik evit an implijerien dre ar binvioù niverel : embregerezhioù, kevredigezhioù, aozadurioù stummañ ha liseoù, tud prevez…\nTaol grenn : ar modoù nevez da grouiñ servijoù publik niverel\nEvit reiñ lañs d’an Ti Kub ha d’an dataton e oa bet kaset un daol grenn en-dro gant Céline Faivre, chief digital Officer e Rannvro Breizh. Kaozeet e oa bet eus « ar modoù nevez da zanzen, da broduiñ ha da bourchas servijoù publik niverel ». Penaos lakaat an implijerien e-barzh ar jeu ? Penaos ober ar cheñchamant gant ar wazourien hag ar gwazourezed ha peseurt efed a vo war an aozadurioù hag ar politikerezhioù publik ? Petra a zegaser ouzhpenn, peseurt riskloù zo ha petra eo bet an disoc’hoù kentañ ? Pemp den ampart zo bet o teurel sklêrijenn war gement-se :\nHela Ghariani, karget eus ar c’horerez - beta.gouv.fr\nJocelyn Denis, PPR diazezer Digitaleo ha goroerez La Fabrique - Digitaleo\nAnne-Laure Naveos, renerez evit ar c’hresk diavaez, ar c’hevelerezh hag an niverel - Arkéa\nClélia Pienne, renerez an amprouad implijerien hag an niverel – Pol Implij\nTreuzfurmadur niverel e Rannvro Breizh\nEmañ digoradur an Ti Kub e-barzh ur steuñv treuzfurmadur niverel e Rannvro Breizh abalamour da wellaat he servijoù evit an dud. An treuzfurmadur-se eur krog d’ober gant tri frogramm :\nUr velestradurezh niverel : evit kinnig servijoù niverel da implijerien ar Rannvro (ha dizanvezelaat an difraeoù melestradurel).\nUr gouarnerezh eus ar roadennoù : ur servij publik eus ar roadennoù pouezus evit lakaat ar roadennoù publik e-kerz an dud war ul leurenn a-ratozh, dezho da vezañ skignet hag implijet e servij ar politikerezhioù publik.\nDiorroadur barregezhioù niverel evit sikour ar wazourien hag ar gwazourezed en treuzfurmadur niverel e-barzh melestradurezh ar Rannvro.\nDataton d’an 13 ha d’ar 14 a viz Mezheven\nKrouit servijoù nevez gant ar roadennoù publik !\nImplijout ar roadennoù publik embannet gant ar Rannvro dindan daou zevezh evit empentañ e-barzh skipailhoù servijoù niverel evit an dud : sed aze petra eo ar « maraton roadennoù-se », ha digor d’an holl eo. Ar c’hentañ dataton eo a zo aozet gant ar Rannvro e-barzh he folitikerezh da zigeriñ ha da embann ar roadennoù publik. Dre-se e labouro eus 3 da 8 skipailh liesdiskiblezh, enno tud ampart eus bed ar michererezh hag eus pep lec’h : dataskiantourien, studierien, enklaskerien, saverien programmoù, gopridi pe renerien start-upoù pe labourvaoù...\nSavit ho skipailh ha kinnigit ur raktres kentañ\nPep hini eus ar skipailhoù dilennet a labouro asambles abalamour da ijinañ ur produ pe ur servij nevez hag a denn d’ar pevar « implij » kinniget gant ar Rannvro.\nDiorroit ho raktres en Ti Kub\nGaredonet e vo an tri raktres loreet (prizioù eus 2000 da 5000 €) ha gallout a ray an hini kentañ mont en Ti Kub evit bezañ diorroet e-barzh ar c’horerez nevez.\nEvit kemer perzh, lakait hoc’h anv a-raok ar 15 a viz Mae 2019 !\nSkeudennoù eus lid-digeriñ Ti Kub\nKlikit-risklit evit lakaat skeudennoù an diaporama da zibunañ – Luc’hskeudennoù Caroline Ablain\nLec’hienn an dataton (evit gouzout hiroc’h ha lakaat e anv)\nPorched open data Rannvro Breizh\nRèglement datathon 29.35 KB\nInauguration Incubateur Numerique programme 111.18 KB\nPublié le Monday, April 1, 2019


Buhez ar Sent/1912/Yan, merzer a Nikomedi - Wikimammenn\nBuhez ar Sent/1912/Yan, merzer a Nikomedi\n◄ Oneziphor Yan Itron-Varia ar Folgoat ►\nMerzer en Nikomedi (303)\nD’ar 24 a viz c’houevrer 303, Dioklesian, laket pennadou ennan gant Galer, a zigoras an dekvet brezel a reas impalaered Rom d’an Iliz.\nEn devez-ze, da c’houlou-de, war mogeriou Nikomedi, e c’kelled lenn pevar gourc’hemen neve-flamm, douget eneb ar gristenien :\n— Ar gristenien n’o deus ôtre ebet ken d’en em vodan, a lavare ar c’hentan.\n— O ilizou a dle bezan diskaret, a lavare an eil.\n— O levriou sakr a dle bezan strinket en tan, a lavare an trede.\n— Ar gristenien a zo eus an noblanz a gollo o renk ; ar re a zo eus an dud entre a gollo o frankiz ; ar re a zo eus ar sklavourien a gollo, evit mat, an esperans da welet o chadennou o kouezan, a lavare ar pevare.\nEun den yaouank a renk uhel, a hanver Yan, a vervas ar gwad en e galon o welet kemend-all a zislealded. War al leur-gêr, hag a-wel d’an holl, e tiframmas ar paper diouz ar voger hag e lakas anezan a dammou, en eur youc’hal : « An dra-man, marvat, eo gonidou an impalaered war ar Gothed hag ar Sarmated. »\nDismegansus ha flemmus meurbed oa komz an den mat-ze, rak dre eno e tiskoueze e vije bet gwelloc’h ha furoc’h da vistri ar vro en em gemer ouz ar gouezidi, eget ouz ar gristenien, sentusan sujidi a oa er rouantelez.\nDal ma klevas Dioklesian kelou eus ar pez a oa c’hoarvezet, e reas teurel er prizon ar c’hristen kalonek en devoa bet an hardiegez da rogan e urziou. Skourjezet e oe neuze evit gwelet hag anezan e-unan eo en devoa grêt e dôl, pe evit senti ouz re-all, ha pa oe anat ne vije gallet tennan netra dioutan, e oe devet en beo. Al levenez a skedas war e dal betek e huanad divezan. Mervel a reas d’ar 24 a viz c’houevrer 303.\nE hano a zo e-touez ar zent a ra Iliz Rom o gouel d’ar 7 a viz gwengolo.\nEn de-man, e rêr ive gouel sant Dogmael pe Toll, bet eskob en hon bro, e kerz ar Vet kantved ; pedet eo evit rei ar c’herzed d’ar vugale divezat.\nEnoret eo en Peurit hag en Rospez, en diou chapel gwestlet d’ezan.\nSetu aze, avat, eur merzer hag en deus skuilhet e wad evit hano ar C’hrist : n’en deus bet aon ebet rak gourdrouzou e varnerien ; n’en deus ket klasket gloar ar bed-man, hag en em gavet eo en rouantelez an nenv.\nAn Otrou a ra d’an den just mont dre an henchou eün, ha diskouez a ra d’ezan rouantelez Doue. — N’en deus bet aon ebet rak gourdrouzou e varnerien ; n’en deus ket klasket gloar ar bed-man, hag en em gavet eo en rouantelez an nenv.\nAdtapet diwar « https://br.wikisource.org/w/index.php?title=Buhez_ar_Sent/1912/Yan,_merzer_a_Nikomedi&oldid=38172 »\nKemmoù diwezhañ degaset d'ar bajenn-mañ d'an 5 Gou 2012, da 07:35.


Accueil / À la Une / Ur Standing Rock nevez e Kanada ?\nFañch Bihan-Gallic 12 janvier 2019\nKoun hor bo eus afer Standing Rock e Dakota a Gleiz, lec’h ma stourmas Pobloù Kentañ ar Stadoù-Unanet a-enep d’ur raktres eoulsan (pipeline) gant Keystone XL. D’ar mare edo Kentañ Ministr Kanada, Justin Trudeau, o vont a-enep krenn politikerezh e amezeg, hag eñ oc’h ober prezegennoù brav ha fromus diwar-benn cheñch penn d’ar vazh evit an Amerindianed, ha reiñ harp gouarnamant Kanada – bro dieub ha demokratel – d’ar poblañsoù genidik. War a seblant ez eus un diforc’h etre ar pezh a lavaras hag ar pezh a ra.\nD’al lun 7 a viz Genver 2019 ez argadas archerien Kanada (GRC, Gendarmerie Royale du Canada) ur c’hamp savet gant ar Wet’suwet’en (unan eus poblañsoù genidik British Columbia, e Kornôg Kanada) ha 14 den a oa paket ganto. Deuet eo an archerien – armet ha militarizet – goude ma oa goulennet gant ar vanifesterien dilezel o c’hampoù.\nEmañ klanoù ar Wet’suwet’en o stourm a-enep ar raktres abaoe tost dek vloaz bremañ. An eoulsan etre Dawson Creek ha Kitimat, 670 km a hirder dezhañ, a rank mont dre 20 km a zouaroù n’int ket bet dilezet (unceded native land), da lavarout eo douaroù perc’hennet gant ar Pobloù Kentañ ha na c’hell ket bezañ kemeret gant ar c’houarnamant hep asant an Amerindianed. Ar raktres, savet gant Coastal GazLink, ur skourr eus TransCanada Corp (a zo dindan beli Keystone XL), a gousto 6,2 miliard CAD (tost 4,1 miliard euro).\nLavarout a ra Coastal GazLink e roas dilennidi ar meuriadoù genidik aotre dezho mont dre zouaroù hengounel. Pezh zo avat ne c’hell ket an dilennidi-se gwerzhañ douaroù o fobloù, a vez perc’hennet gant marc’htierned (hereditary chiefs) pep meuriad – tud a vez a-enep seurt raktresoù penn-da-benn, evel an darn vrasañ eus Amerindianed ar vro. Abalamour da se eo e savas ar Wet’suwet’en kampoù war hent an eoulsan e 2010, en ur stourm e lez-varn B.C. ivez da lakaat un harz war ar raktres. Hervez lec’hienn-genrouedad an Unist’ot’en (unan eus klanoù ar Wet’suwet’en) ez eo an eoulsaned “un dañjer d’an dour, ha dre se d’ar plantoù, d’an anivaled ha d’ar c’hevredigezhioù liammet outañ” (“[t]he proposed pipelines are a threat to the watershed, as well as the plants, animals and communities that depend on them.”)\nKoulskoude d’ar 14 a viz Kerzu 2018 he deus aotreet Lez-varn Uhel B.C. Coastal GazLink mont dre diriad ar Wet’suwet’en. Heuliañ a rae an archerien diviz al Lez-varn p’o deus argadet kamp ar Gidimt’en, ur c’hlan all eus ar Wet’suwet’en.\nNe oa ket pell o respont skoazellerien an Amerindianed, hag antronoz an argad edo tud o vanifestiñ e Kanada a-bezh. Lavaret e oa gant dileuridi Pobloù Kentañ Kanada e oa an argad un “akt brezel” (an act of war) digant ar c’houarnamant, hag e oant prest da reiñ o buhezioù d’ar stourm.\nTabut zo bet abaoe un nebeud mizioù etre Kanada hag ar Broadoù Unanet, o deus kaset ger da c’houarnamant Trudeau o lavarout ne zouje ket e vro gwirioù ar pobloù genidik, hag ez ae a-enep gwirioù Mab-Den evel ma oant diazezet gant ar BU. Trudeau a zo boaz da zroukkomz a-enep Bro-Sina e-keñver gwirioù Mab-Den, hag a lavar alies eo poent reiñ doujañs en-dro da bobloù genidik Kanada. Kentañ Ministr Kanada a lavaras e vefe heuliet penn-da-benn an UNDRIP (UN Declaration for the Rights of Indigeneous People), da lavarout eo e vefe goulennet aotre digant an dud c’henidik bewech ma vefe ur raktres dre o douaroù. Met a-benn ar fin he deus gouarnamant Trudeau lavaret ne lezfe ket an Amerindianed lakaat an harz war raktresoù ekonomikel ar vro.\nWar a seblant n’eo nemet deroù ur stourm nevez, a vo ken kriz hag hini al Lakota.\nPartager la publication "Ur Standing Rock nevez e Kanada ?"\ncanada Kanada Standing Rock Trudeau Wet’suwet’en\t2019-01-12


Pajenn:Morvan - Buez ar Zent, 1894.djvu/480 - Wikimammenn\nPajenn:Morvan - Buez ar Zent, 1894.djvu/480\nnemed bara ha louzeier bihan, ha ne eve nemed dour. Eur vech bemdez ive e rea eur bourmenadennik er c’hoat a ioa enn dro d’he ermitach. Er c’hoat-se en doa plantet teir groaz, ha dirak peb hini euz ar c’hroaziou-ma e chome eur pennad da bedi.\nE tro ar mareou-ze e varvaz eskop Leon, ha sant Goulc’hen a oue choazet evit delc’her he blas ; rak belek oa pell a ioa, petra bennag ne c’houezer na pe da vare na gant piou oa bet beleget. Mes ne felle ket d’ezhan beza eskop a briz ebed, ha setu hen da Rom var digarez seveni eur veu en doa great : esper en doa e vije hanvet eunn all epad ma vije oc’h ober he dro. Mes ar pab, o veza klevet penaoz edo ann traou ker sakraz he-unan\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/480&oldid=137693 »


Kaozeal:Sirinks - Wikipedia\nPelec'h e kaver testeniekaet ar ger-mañ e brezhoneg evit an dra-mañ ? E geriadur M. Ménard n'eo "sirinks" nemet un amprevan. Netra barzh Geriadur An Here, netra barzh Geriadur Al Liamm. Ar ger nemetañ implijet eo fleüt Pan (Ofis Publik Ar Brezhoneg (), hag er "vuhez wir" (), e-giz en holl yezhoù all koulz lavarout ().--Maenruilh (kaozeal) 6 Gwe 2017 da 11:38 (UTC)\n1 Geriadur, teir gwech\n2 A, a, a!\n3 Deskiñ sevel gerioù\n4 Lakaat sklabez\nGeriadur, teir gwech[kemmañ ar vammenn]\nAnaout a ran da relijion, gwelet eo bet amañ dija.\nHervezi emañ pep gwirionez er geriadurioù, hag er-maez eus ar geriadurioù gwirionez ebet. Marteze n'int ket graet gant tud?\nEr vuhez wirion e komz neb a gar eus pezh a gar, eus doueed Hellaz a-wechoù, eus sirinks pe stomatofilak a-wechoùigoù, eus energiezh atomek pe gremm derc'hanel, hep goulenn aotre pabig ebet : ar geriadurioù zo binvioù da harpañ, ha n'eo ket da verzañ.\nOuzhpenn-se e kaver er geriadurioù gerioù ha n'int ket testeniekaet er-maez anezho : lakaomp\nun toullad gerioù gant Vallée evel "dizimpoteka, hollrediezour" ("déterminisme", troet da savelegour e 2012)\nal loened mojennel bazilig (ur blantenn hepken hervez geriadur Ménard) ha kokatris, deuet eus ar C'hatolikon : pelec'h int bet implijet n'ouzer ket. Koulskoude e vefe disheñvel ar bazilig (ur seurt naer), hag ar c'hokatris (ur seurt kilhog) er yezhoù all.\nGerioù zo, bet implijet, a blij da lod geriadurourien hag a zisplij da lod all, evel marc'h-kornek. bet skrivet\nHa gerioù zo a garfe lod berzañ peogwir nDermOfis, da gelenn dezho penaos sevel gerioù brezhoneks zo savet fall, splann: Organeg he Genoù Kemmet. Ober rez evel a garez, me ne ran ket gantañ. Bianchi-Bihan (kaozeal) 6 Gwe 2017 da 13:25 (UTC)\nPebezh laius ! Lavarout rez forzh petra evit kuzhat un dra, dic'houest out da lavarout pelec'h e kaver "sirinks" gant ar ster-se e brezhoneg.\nKomzet 'moa eus "ar vuhez wir", ha te lavar ne gomzan met eus geriadurioù.\nKavet e vez "bazilik" (gant "k" ha n'eo ket gant "g") evit al loen e Geriadur M. Ménard er c'hontrol d'ar pezh a lavarez, ha n'eo ket hepken evit ar blantenn, skrivet "bazilik" ivez (e-giz m'int skrivet ivez e Geriadur An Here ha Geriadur Al Liamm).--Maenruilh (kaozeal) 6 Gwe 2017 da 13:53 (UTC)\nMarteze ne lennez ket mat pezh a skrivez, pe n'eo ket skrivet ganit, pe n'eo ket sklaer ez penn? Pemp linenn zo sinet ganit, hag ar ger geriadur zo implijet ganit teir gwech. Ne ouies ket? sell ! met evel-just, te ne lavarez ket n'eus forzh petra.\nNe ran forzh ebet e vije ar ger en ur geriadur pe nann : e brezhoneg emañ bremañ, tapet eus ur yezh all, evel ar gerioù energiezh ha nukleel, ha gant an daou ster a gaver en ur bern yezhoù all.\nBianchi-Bihan (kaozeal) 6 Gwe 2017 da 14:37 (UTC)\nNe ran forzh ebet e vije ar ger en ur geriadur pe nann : e brezhoneg emañ bremañ, tapet eus ur yezh all, evel ar gerioù energiezh ha nukleel, ha gant an daou ster a gaver en ur bern yezhoù all. : kement-mañ a ziskouez ne ouzit ket – pe ne fell ket deoc'h anaout — ar pezh a zo eus un holloueziadur : ur benveg da ginnig gouiziegezh mab-den d'ar pred ma vez savet eo, ur benveg da grouiñ n'eo ket.\nEvel-m'eo bet resisaet adalek ar penn-kentañ, un holloueziadur eo Wikipedia, ur geriadur n'eo ket ; a-hend-all, pe c'heriadur a ginnig gerioù ijinet a-ratozh-kaer evit ar geriadur-se end-eeun ? Hini un akademiezh, a erbed gerioù. Hag ezel eus un akademiezh oc'h ?\nIjinañ ur ger hag e lakaat e Wikipedia ne ra ket ur ger brezhonek anezhañ. Forzh piv a c'hall gwelet pegen kamm eo ar ger *sirinks, anat eo ez eo bet goveliet war ar prim, ha biken ne vo testeniekaet evel ger brezhonek.\nWikipedia ne c'hall ket bout un dave evit Wikipedia : meur a c'her hoc'h eus goveliet (*sac'higell, *infant, *sikofant* hag all) a ranker skarzhañ dre ziouer a desteni ; bout bet lakaet ganeoc'h e Wikipedia ne ro tamm reizhegezh dezho er yezh. Emaoc'h o c'hoari ho tamm pab, dres a-walc'h, pa glaskit implijout ur benveg hag a zo digor d'an holl evit lakaat dre nerzh ho sell-c'hwi da dalvezout er yezh.\nIngal e teuit da c'houlenn "pelec'h eo testeniekaet" ar ger-mañ-ger testeniekaet-mat n'anavezit ket ; war an dro, nac'hañ a rit groñs reiñ daveoù pa vezont goulennet diganeoc'h.\nNe glot ket Wikipedia gant ar pezh a fell deoc'h ober ; kit 'ta da DermOfis da gelenn dezho penaos sevel gerioù brezhonek. Met ret eo gouzout kenlabourat.\n— Lagad Zoltec (kaozeal) 6 Gwe 2017 da 15:56 (UTC)\nA, a, a![kemmañ ar vammenn]\nFentus! Ne gollin ket amzer o komz gant ezel un akademiezh, anavezet eo da ideologiezh, ne vern gant pehini eus da anvioù e sinez. Distreiñ a rin war ur frazenn, hag echu. Homañ: Forzh piv a c'hall gwelet pegen kamm eo ar ger *sirinks, anat eo ez eo bet goveliet war ar prim, ha biken ne vo testeniekaet evel ger brezhonek. C'hoarzhin a ran ken e ran. Digor Geriadur Ménard, pajenn 1293, eizhvet ger gallek er golonenn dehou : syrinx; troidigezh kinniget : sirinks. Evel ma lavarez : anat eo ez eo bet goveliet war ar prim, ha biken ne vo testeniekaet evel ger brezhonek. Noz vat, aotrou akademisïan. 6 Gwe 2017 da 16:11 (UTC)\nDeskiñ sevel gerioù[kemmañ ar vammenn]\nN'eo ket diaes sevel gerioù : n'eus nemet ober un sontadeg : http://www.brezhoneg.bzh/TPL_CODE/TPL_ENTREEPARTICIPATIVE/PAR_TPL_IDENTIFIANT/111/1-degemer.htm Bianchi-Bihan (kaozeal) 9 Gwe 2017 da 12:59 (UTC)\nLakaat sklabez[kemmañ ar vammenn]\nSklabez zo bet lakaet em skrid uheloc'h gant un implijer difoutre : https://br.wikipedia.org/w/index.php?title=Kaozeal:Sirinks&diff=prev&oldid=1768392. Piv a naetao war e lerc'h? Bianchi-Bihan (kaozeal) 10 Gwe 2017 da 05:24 (UTC)\nAdtapet diwar « https://br.wikipedia.org/w/index.php?title=Kaozeal:Sirinks&oldid=1768897 »\nKemmoù diwezhañ degaset d'ar bajenn-mañ d'an 10 Gwe 2017, da 05:24.


Jean-Marie de Lamennais - Wikipedia\nJean-Marie de Lamennais, Jean-Marie de la Mennais ent-ofisiel (Sant-Maloù, 8 a viz Gwengolo 1780 – Ploermael, 26 a viz Kerzu 1860), a oa ur beleg breizhat.\nJean-Marie de La Mennais gant Jean-Baptiste Paulin Guérin 1827\nPoltred Yann-Vari de Lamennais gant E.Le Chevalier, 1883\nFreskenn krouerien ar rouedad skolioù de Lamennais\nDelwenn Yann-Vari de Lamennais er Colegio de San José-Menesianos\nSkoed ardamez Frered an deskadurezh kristen a Bloermael\nBez Yann-Vari de Lamennais e Ploermael\n2 En Iliz\nAn tad Per-Loeiz Robert a oa paramantour e Sant-Maloù. Nebeut a-raok an Dispac'h Gall e oa bet barradoù naonegezh drastus e bro Sant-Malou hag e Dinan (1782, 1786), an tad a implijas nerzh e di-kenwerzh da gas greun gwerzhet da goll paneveken roet d'an dud da gaout bara evit ar brasañ niver. Dre an oberenn-se e voe goulennet gant Breujoù Breizh ma vije roet un titladur a noblañs dezhañ evit e servij da vad ar vro hag ar bobl. E miz mae 1788, Loeiz XVI a roas an titladur dezhañ, an aotrou Per-Loeiz Robert de al Mennais a voa graet anezhañ adal neuze.\nE 1789, Gratienne-Jeanne Lorin, mamm Yann-Vari de la Mennais, a yeas da Anaon ; ouzhpenn d'ar c'holl-se e krogas an Dispac'h gall. Mard oa ar familh digor a-walc'h d'ar mennozhioù nevez e chomas sklaer an diaz katolik ganti. An darvoud a lakaas Yann-Vari de la Mennais da vont war hent an Iliz a voe ar Spont-Bras. Dre welet ar jahinerezh o sevel a-enep beleien e gorn-bro e krogas gant harpañ ha kuzhañ anezho ; a-feur ma pade ar mare spouronus ez eas donoc'h gant e feiz. Dre e vuhez kefredel uhel e vo douget da zifenn an Iliz a-enep prederourion ar Sklêrijenn.\nGoude bezañ bet beleget d'ar 25 a viz C'hwevrer 1804 e Roazhon ez eas da gure en iliz-veur Sant-Maloù ; war ar memes tro e oa kelenner war ar feizoniezh er c'hloerdi, ha vikel-vras. Skuizh-divi e veze dre al labour fonnus en deveze da gas da benn, rediet e voe da baouez ha da vont da repuiñ war douaroù ar familh. Adkavout a reas e vreur yaouankañ Félicité Robert, ha gantañ e kasas ar preder war stad an Iliz en o amzer hag ar cheñchamantoù ret a vije da zegas. Adkregiñ a reas gant e gargoù en Iliz met, siwazh, fall ez eas an traoù gantañ : dre urzh Napoleon e voe serret ar c'hloerdi ha dre ar c'haeladur kevandirel (1806-1814) e voe rivinet ar familh De la Mennais. Mont a reas a-du gant goulenn eskob Sant-Brieg hag ez eas da vezañ e sekretour.\nE penn-kentañ ar bloaz 1815 ez eas eskob Sant-Brieg da Anaon. Da 35 bloaz en em gavas neuze Yann-Vari de la Mennais e penn an eskopti. E-pad pemp bloaz e foetas hentoù e eskopti dizehan evit adurzhiañ pep tra : ar c'hloerdioù, ar manatioù, kemer a ra penn meur a vision war-du ar bobl vunut... Da neuze e voe bamet gant stad truezus ar yaouankiz, ar c'hudennoù feulster graet dezho pe graet ganto, an niver bras a emzivaded laosket da vont gant hent ar strad. Sur e voe neuze Yann-Vari de la Mennais gant daou dra : ret-groñs e oa mont davet ar yaouankiz evit he saveteiñ ha gwellaat he stad truezus ; an deskamant e oa ar voger wellañ d'ar yaouankiz evit chom hep kenderc'hel da vont gant hentoù hudur dazont ebet ganto.\nE 1819 e voe anvet un eskob nevez e Sant-Brieg ; mont a reas Yann-Vari de la Mennais da [[Pariz[Bariz]], ma voe karget da zibab un daou-ugent a eskibion bennak evit Bro-C'hall. Nac'h a reas bepred bezañ eskobet e-unan avat. E-keit-se en devoa diazezet gant an aotrou Gabriel Deshayes eus an Alre ur genvreuriezh a voe penn-kentañ ar genvreuriezh "Frered an deskadurezh kristen a Bloermael", a zo anavezet gwelloc'h dindan he lesanv "Frered Ploermael", m'emañ Ti-kreiz an urzh-se.\nGant e vreur e skrivas pennadoù a voe kondaonet gant ar Vatikan. Neuze e plegas Yann-Vari met e vreur a daeras betek terriñ gant an Iliz. Gouzañv kalz a reas Yann-Vari diwar an dra-se hag en em ouestlas neuze penn-da-benn da oberenn ar skolioù kristen. E 1851 e voe benniget an oberenn gant ar pab Pi IX ha da fin e vuhez e konted dija 800 breur.\nPa yeas Yann-Vari de Lamennais da Anaon e oa 852 vreur ha 349 skol en e rouedad deskadurezh..\nLabourioù gant e vreur Félicité de Lamennais\nRéflexions sur l’état de l’Église en France\nTradition de l’Église sur l’institution des évêques\nFernandez Olabarrieta, Josu : Jean-Marie De La Mennais, Guetteur d'avenir, La Mennais, 2012 (ISBN 978-2-914547-81-9)\nChotard, Maurice ha Rigo,t Robert : Le corsaire de dieu - Jean-Marie Robert de la Mennais (1780-1860), Fleurus, 1995 (ISBN 978-2-215-01572-7)\nPerrin,Pierre : Les idées pédagogiques de Jean-Marie de La Mennais;, Presses Universitaires de Rennes, 2000 (ISBN 978-2-86847-495-7)\n(fr) Buhez Jean-Marie de Lamennais, lec'hienn an Iliz c'hall\n(en) Buhezskrid Yann-Vari de Lamennais (Catholic Encyclopedia)\n↑ (fr) La Mennais\nAdtapet diwar « https://br.wikipedia.org/w/index.php?title=Jean-Marie_de_Lamennais&oldid=1906896 »\nDernière modification le 16 Gou 2021, à 06:48\nKemmoù diwezhañ degaset d'ar bajenn-mañ d'an 16 Gou 2021, da 06:48.


Journal de Renaud Camus, lundi 18 janvier 2016\ncréée le mardi 19 janvier 2016, 12 h 34Plieux, lundi 18 janvier 2016, deux heures du matin. Nous avons vu hier soir, un peu distraitement, Call Northside 777, Appelez Nord 777, de Henry ~~~~~~~~~, ~~~~~, ~~~~~ ~~~~~~ ~~~~~~~~. ~~~~~~~~~~ ~~~ ~~~~~ ~~~~~~ ~~~~~~~~~ ~~~ ~~~~~~~~~~~ ~~~ ~~~~~ qu’à celui d’un ~~~~~~~~ ~~~~~~~ ~~~~~~~~~~~~~ ~~~~~~~~ ~~~ ~~~~~~~~~, ~~~ ~~~~ ~~~~~ ~~~~, ~~~ ~~~~~~, ~~~ ~~~~~~~~ ~~~ ~~~ ~~~~~ ~~ ~~~~~~~~~~~, Californie, Henry-Léopold, ~~~~~~~~ ~~~ Fiennes. ~~ ~~~~~ ~~~~~ ~~~~~~ identité n’est pas ~~~~~~~ ~~~ ~~~~~. ~~~~~ ~~~~ ~~~~~~ ~~~~ ~~~~~~ ~~~ ~~~~~~~~~~ ~~~~~~~~~~~~, ~~~~ ~~~~~, ~~~ ~~~~~~~ ~~’~~~ ~~~~~~~~~~~, ~~~~~~~~ ~~~~~ ~~~~~~ ~~~~~ ~~~~~~-~~~~~~~~ Henry-Léonard. ~~~ ~~~~~~~~~~ ~~~~~~~~~~, ~~~~~ disert, mais pas ~~~~~~~~~~~~~~~ ~~~~~ ~~~~, ~~~~~ ~~’~~~~~~~~~ ~~~ ~~~~~ ~~’~~~ ~~~~~~~~~, ~~~~~~ ~~~~~~~~~, ~~~ ~~’~~~~ ~~~~~~~~~~~, ~~~~~~~~~~ ~~’~~~~~~~~ ~~~~~~ (?), ~~~ ~~~~~~~~~ ~~~~~~~ ~~~ ~~~~~~~~ — ~~~ ~~~~~~~~~ ~~~~ pourquoi Hathaway serait ~~~~~~~~, ~~~ ~~~ ~~~~~~~~, ~~~ ~~’~~~~ ~~~ mère ~~~~ ~~~~~~ ~~~~ ~~~~~~~~~~~~ ~~~~~~ ; ~~~ ~~~~~~~~~ ~~~~~ ~~~~~~~ ~~~~~~~~, ~~~~~~~~~~~~~~ ~~ ~~’~~~~~~, ~~~~~ ~~’~~~~~~-~~~~~~~~~~, ~~~ ~~~~~~ ~~~ marquise venant de son ~~~~~~~ ~~~~~, ~~~~~~ ~~~~~~~~ ~~~ ~~~~~~~~, ~~~~~~~~~~ ~~~~~~ (~~’~~~~~~~ ~~~~ ~~~~ ~~~~~~~~ ~~~~~ ~~~~~~ ~~~~~~ ~~~ ~~~~~~~~~, ~~~ ~~~~~~ bien).\nUne ~~~~~~ ~~~~~~~ ~~~~~~~~~ ~~~~~~~~ ~~ ~~~ ~~~~~~~~~ version, fait du ~~~~~, ~~~~~~ ~~~~~ ~~~~~~~~~ Rhoady, ~~~ ~~~~~ ~~~ ~~~~~~~~ ~~~~~~~~~~ ~~~ ~~’~~~~~~ ~~’~~~~ ~~~~~~~~~~~ ~~~~~~~ ~~~~~ ~~~~~~~~~. ~~ ~~~~ ~~~ ~~~~ ~~~ ~~~~~~~~~~~ ~~~~~~~ ~~~~~ ~~~ ~~~~~~~~ intermédiaire et pour ~~~~ ~~~~~~~~ ~~~~ ~~~~~~~, ~~~ ~~~~ ~~~~~~~~~~~~~ ~~~~ ~~’~~~~~~~ ~~~ ~~~~~ ~~’~~~~~~ ~~~~~~ de Fiennes — ~~~~~~~ ~~~~ ~~~~~~~~ ~~~~~~~~~~~ ~~~~ ~~~ ~~~~~~ — ~~~~~ ~~~ ~~~~~~~~~ pas compte du ~~~~~~ ~~~ ~~~~~~~~, ~~~~~~~~ ~~~~~ ~~~~ ~~~~~~~ ~~~ l’imaginaire.\nDe ~~~ ~~~~~~ ~~~~~~~~ ~~~ ~~~~~~~~~~~ ~~~~~~~~~ ~~~~~ ~~~ ~~~~~~-~~~~~, ~~~~~ ~~~~~~~~ ~~~~ ~~~~~~~~ ~~~, ~~~~~ ~~~~-~~~, ~~ ~~’~~~~~~~~~ d’une curieuse mission ~~~~~~~~~~~ ~~ ~~~~~~~~ ~~~~~ ~~~ ~~~~~~~~~, ~~~ ~~~~~-~~~~~ ~~~~~~~ ~~~~~ ~~~ ~~~~ ~~~~-~~~~~, ~~~~~~ ~~~~~~~~~~~~~~~ ~~~~~~~ ~~’~~~~~~~~, ~~~~ ~~~~~ ~~~~~~~~~-~~~-~~~~~, ~~’~~~~-~~-~~~~~ ~~~~~~. ~~~ ~~~~~~~~ ~~ ~~~~~~~, ~~~~~~ on sait (Hawaï ~~’~~ ~~~~~~~ ~~~~ ~~~~~~ — ~~~~~ ~~~~~~ ~~~~~~~~~ ~~~ ~~~~~~~~~~ ~~~ ~~~~~~~~~~~ ?) ; ~~~~~~~~~~ ~~~~~~~, ~~~~~, ~~~~ ~~~ ~~~~~~~~ ~~~~~~-~~~~~~~~ ~~~ ~~~~~~~~ (~~~ ~~~~ premier, ~~’~~~~~~~~~, ~~~~ ~~~ famille semble très ~~~~~~~~~), ~~~~~~~ ~~~~~~~ ~~~ ~~~ ~~~~ ~~~~~~~~~~ ~~~ ~~~~~~~~~, ~~~ ~~~ ~~~~~~~ ~~~~~ ~~ ~~~~ ~~~~~~~~~~. ~~~ ~~~ ~~~~~~~ ~~~~ ~~~ ~~~~~~~~ ~~~~~~ ~~~ ~~~~~~ ~~~~~~~~. ~~’~~~~~~ part Fiennes est ~~~ ~~~~~~~, ~~~~ ~~~ ~~~~~~~~~. ~~~ ~~~~~~~ ~~~ ~~~~~~~~, ~~~~~~~~~~~ ~~~~~~~~ ~~~ ~~~~~~ ~~~~~~~, ~~~~ ~~~~~~ ~~~~~~~~~~~ ~~~~ ~~~~~~~~~~~~-~~~~~~~~~~~. ~~~ ~~~~~ ~~~~~~~, ~~~ ~~~~~~~ ~~~ ~~~~~~ ~~~ Bois de Fiennes, ~~~~~~~~~ ~~~ ~~~~~~~~~~~~ ~~~~~~, ~~~~, ~~~~~~~ ~~~~~~~~~ ~~~~~~ ~~~~ ~~~~ ~~~~~ ~~~~~~~~~~ ~~~ ~~~~~~~~~~ ~~~ ~~~~~~~~~, ~~~ ~~~~ ~~’~~~~ ~~~~ ~~~~~ ~~~~~~~~~~ (« ~~~ ~~~~~~~~ ~~~ ~~~~~~~~~ »). ~~ San Francisco, le ~~~~~~ ~~~~~~~~ ~~~ ~~~~~~~~, ~~~~~ ~~~~ ~~~~~ ~~~~~~~~ ~~~~~ ~~~~~~~~ (~~~~~ ~~~~ ~~~~~ ~~~~~~~ ~~~~~ ~~~~~ ?) ~~~~~ ~~~~ ~~~~~~~ ~~~~ ~~~~ ~~~~~~~~~ ~~ ~~~~ ~~~~.\nvoir l’entrée du lundi 18 janvier 2016 et son image dans Le Jour ni l’Heure


Kraj (liester: kraje) a zo ur ger tchekek a vez implijet da envel rannoù melestradurel uhelañ a gaver er Republik Tchek hag e Slovakia. Peurliesañ e vez troet evel proviñs, rannvro pe tiriad, e gwirionez e talvez kentoc'h "(ul lodenn eus) ar vro". Ur c'hraj a vez rannet en okresy (kontelezhioù).\nAr c'hraje kentañ a voe krouet e Rouantelezh Bohemia e-pad ren Charlez IV er 14vet kantved hag e padjont betek 1862-1868. Adkrouet e voent e 1949 e Tchekoslovakia hag ez eus c'hoazh anezho hiziv an deiz (war-bouez un troc'h e penn-kentañ ar bloavezhioù 1990).\nRannvroioù ar Republik Tchek\nAdtapet diwar « https://br.wikipedia.org/w/index.php?title=Kraj&oldid=1953069 »\nKemmoù diwezhañ degaset d'ar bajenn-mañ d'an 15 C'hwe 2022, da 08:42.


Selaouit en dro ouzh an diviz | Da betra servij ar C'hop 23, an emvod bras war cheñchameñchoù an hin ?\nMardi 7 novembre 2017 à 19:59 -\nAbaoe dilun eo bodet tost holl broioù eus ar bed e Bonn, e bro Alamagn, evit ar C'hop 23. Met da betra servij an emvod bras war cheñchameñchoù an hin. Setu tem an diviz, a oa aozet d'ar yaou 9 a viz du war France Bleu Breizh Izel.\nE-penn kentañ ar C'hop 23 oa bet manifestet e Bonn evit goulenn e vefe savetaet an endro. © Maxppp - Philipp Guelland\nSañset e vo 2017 bloavez tommañ an istor. Tommoc'h tommañ eo an hini, eme an holl skiantourien. Setu perak eo bodet dileuridi 196 bro e Bonn. Sañset e vo kemeret ganto reolennoù evit lakaat e plas an emglev sinet e Paris, daou vloaz zo, gant ar pal ne bignfe ket an derezhioù en tu all da zaou zerez.\nMet justawalac'h petra zo tremenet da vat abaoe daou vloaz ? Mont a ra an traoù war welaat ? Petra a vez graet, amañ e Breizh, da skouer evit stourmañ a-enep cheñchameñchoù an hin ? Ar goulennoù-mañ a oa bet savet d'ar yaou 9 a viz Du, etre 7e10 ha 7e30 noz, war gwagennoù France Bleu Breizh Izel\nTri den pedet ganeomp\nAsambles e oa ganeomp tri den :\nGwenole Guevel, meteorologour war e leve ;\nYann-Fañch Kerneis, dilennet e meurgêr Brest, e-karg eus an takadoù naturel hag deus an transportoù, ezel eus Europa Ekologiez ar re c'hlas ;\nElisabeth Kerloc'h, ezel eus Greenpeace, Dour ha Sterioù Breizh, Breizh vev ha deus ar gevredigezh Demel (Développement maîtrisé des espaces littoraux).\nLodenn 1 eus an diviz war ar C'hop 23.\nLodenn 2 eus an diviz war ar C'hop 23.\nEnvironnementDaoust-ha anavezout a rit ar "flygskam" ?\nRendez-vous d'actualitésDiviz ar Yaou : 20 vloaz 'zo e peñsee al lestr Erika e donvor da Benmarc'h\nFaits divers - JusticeLes informations en langue bretonne Katell Uguen


Mariana an Norzh - Wikipedia\nMariana an Norzh\nInizi Mariana an Norzh (Northern Mariana Islands pe Northern Marianas e saozneg; Notte Mariånas e chamorro), zo un enezeg er Meurvor Habask, dalc'het gant Stadoù-Unanet Amerika. Pevarzek enezenn zo anezho, en ur wareg en norzh da enez Guam. Inizi Mariana a lavarer eus ar pemzek enezenn (Guam ha Mariana an Norzh).\nE saozneg int anvet ent-ofisiel the Commonwealth of the Northern Mariana Islands (CNMI), hag heñvel eo o statud Commonwealth stadunanat ouzh hini Puerto Rico.\nHanter hent emaint etre Hawaii hag ar Filipinez hag etre Japan ha Ginea-Nevez. 463,63 km² zo anezho holl hag e 2010 e oa 53 883 a dud o chom enne. 90% avat zo o chom e Saipan. Eus ar pevarzek all n'eus nemet teir — Tinian, Rota hag Alamagan — a zo poblet.\nKartenn an Inizi Mariana.\n463,63 km² eo gorread hollek an inizi. N'eus nemet peder anezho a-gement a zo poblet hervez niveradeg ar bloaz 2000.\n1 Farallón de Pájaros 2.55 Didud 319 Dizanv 20º33'N 144º54'E\n2 Inizi Maug 2.13 Aloubet en 1939-1944 227 (Enez an Norzh) 20º02'N 144º54'E\n3 Asuncion 7.31 Didud 891 Dizanv 19°43'N 145°41'E\n4 Agrihan 43.51 Didudet en 1990 965 Mount Agrihan 18º46'N 145º41'E\n5 Pagan 47.23 Didudet en 1990 787 Mount Pagan 18°08'36"N 145°47'39"E\n7 Guguan 3.87 Didud 301 Dizanv 17º20'N 145º51'E\n8 Sarigan 4.97 Didud 549 Dizanv 16º43'N 145ª47'E\n9 Anatahan 31.21 Didudet e 1990 787 Dizanv 16º22'N 145º40'E\n10 Farallón de Medinilla 0.85 Didud 81 Dizanv 16º01'N 146º04'E\n11 Saipan 115.39 62.392 474 Mount Tapochau 15º11'06"N 145º44'28"E\n13 Aguijan 7.09 Didud 157 Alotum 14º42'N 145º18'E\n↑ Geriadur brezhoneg An Here, 2001, p. 1431; Kartenn ar bed:ar Stadoù, TES, 1999.\nAdtapet diwar « https://br.wikipedia.org/w/index.php?title=Mariana_an_Norzh&oldid=1920290 »\nKemm diwezhañ d'an 1 Gen 2022 da 12:12


Brezhoneg : galv da vanifestiñ d'an 19 a viz genver - Roazhon\n≡ Petra gortoz e 2022 evit ar c’helenn brezhoneg ?\nUr c’helc’hlizher nevez a-zivout ar c’helenn yezhoù « rannvro » a zo bet embannet e dibenn 2021. A-drugarez dezhoñ e vo suraet ar c’helenn dre soubidigezh er skolioù Diwan, tamm pe damm, hag echu gant ar parded, dre ret, er skolioù publik hag er skolioù katolik ivez. Hir eo an hent c’hoazh ha n’eo ket ar skoilhoù a vank met dav eo profitañ deus an traoù pa yeont war-raok !\nMet dav e vo stourm hag en em sevel holl asambles e miz Genver evit stourm ouzh Blanquer c’hoazh hag adarre, ne vern stad ar c’hleñved COVID 19 !\nTraoù niverus ha mil a-bouez (niver a bostoù er c’henstrivadegoù, lec’hioù stummadur a orin, stummadur dibaouez, DHG evit an eil derez..) zo bet kaset d’an danvez Kenemglev Stad -Rannvro, evit treuzkas hor yezh, a vo sañset bezañ votet e miz C’hwevrer gant ar rannvro ! Hag emañ ar rektor dre urzh Blanquer o klask distruj pet tra gant kinnigoù fetis ar rannvro ! Ne c’hellomp ket gouzañv an dra-se !\nUn emvod kelaouiñ a vo d’ar 5 a viz Genver e Kemper gant DIWAN, DIV YEZH BREIZH, KELENNOMP!, DIVASKELL, KEVRE BREIZH ha galvet e vo ar gerent, ar gelennerion, an holl a zo kar d’hor yezh d’en em dolpañ d’ar Merc’her 19 a viz Genver tro 2 e GM dirak rektordi Roazhon !\n≡ Kenemglev Stad -Rannvro : Sañsuriñ a ra Retkor Roazhon kinnigoù ar Rannvro evit ar c’helenn brezhoneg\nKlevet hon eus komz e-pad ar vakañsoù e oa bet SAÑSURET (pajenn skouer dindan) gant rektorelezh akademiezh al lodenn a-bezh evit ar c’helenn brezhoneg eus ar c’hinnigoù savet e penn kentañ miz Here gant ar rannvro evit ar « c’hendivizad a-ziforc’h evit treuzkas yezhoù Breizh ha diorren an implij anezho er vuhez pemdez« ( da heul an ezhommoù renablet : lenn amañ hag aze). Savet eo bet kinnigoù dister ha dismegañsus e plas. Ur gwir disklêriadenn brezel a-berzh ar rektor a zo tost-mat ouzh Blanquer .\nUn emvod kelaouiñ a vo dalc’het d’ar 5 a viz Genver e Kemper geneomp ha gant DIWAN, DIV YEZH BREIZH , DIVASKELL ha KEVRE BREIZH evit disklêriañ seurt emzalc’h a-berzh rektor Akademiezh Roazhon !\nKevredigezh evit ar c’helenn brezhoneg\ntolpadeg evit ar brezhoneg\nMarcel Texier 05/01/2022 20:38\tAt\t20 h 38 min\nBlanquer o tistrujan hor yez = Daech o tistrujan Palmyre.


Sul 2 a viz Genver 2022 – Lann-Anna\nHome Gregorian Sul 2 a viz Genver 2022\nSul 2 a viz Genver 2022 –\nEpifaniezh – Stumm Usus Antiquior: Sanctissimi Nominis Iesu\nEpiphanie – Selon l’ancien rite: Sanctissimi Nominis Iesu Fête du Très-Saint Nom de Jésus\nMisal nevez: Aviel Sant Vazhev\nPa voe bet ganet Jezuz e Betlehem Youda, en amzer ar roue Herodez, setu ma teuas da Jeruzalem, Majed eus ar Sav-heol, ha lavarout a raent: «E pelec’h emañ roue ar Yuzevion a zo nevez-c’hanet?\nRak gwelet hon eus e steredenn e tu ar Sav-heol, ha deuet omp da stouiñ dirazañ».\nO klevout kement-se e voe trubuilhet ar roue Herodez ha gantañ Jeruzalem a-bezh. Bodañ a reas an holl veleion vras ha Skribed ar bobl, hag e c’houlennas diganto e pelec’h e tlee ar Mesiaz bezañ ganet. Ar re-mañ a respontas dezhañ: «E Betlehem Youda, rak evel-henn eo bet skrivet gant ar profed:\nHa te, Betlehem, douar Youda, n’out ket an disterañ e-touez kêrioù bras Youda, rak ac’hanout e teuio ur penn-rener hag a vo pastor va fobl, Israel».\nHerodez neuze, o vezañ galvet ar Vajed e kuzh, a c’houlennas diganto pe-da-vare resis e oa en em ziskouezet dezho ar steredenn. Hag o c’hasas da Vetlehem, en ur lavarout: «It, enklaskit pizh diwar-benn ar bugel, ha pa ho po e gavet, kemennit din en-dro, evit ma ‘z in me ivez da stouiñ dirazañ».\nGoude bezañ klevet komzoù ar roue, ez ejont en hent. Ha setu ar steredenn o devoa gwelet e tu ar Sav-heol, a gerzhe dirazo betek ma teuas da chom a-sav, a-us d’al lec’h m’edo ar bugel. O welout ar steredenn e voent karget holl a levenez vras.\nAet e-barzh an ti e kavjont ar bugel gant Mari e vamm, hag o kouezhañ d’an daoulin e stoujont dirazañ; hag o vezañ digoret o c’hasedigoù e kinnigjont dezhañ da brof, aour, ezañs ha mir.\nMet o vezañ ma oa bet kemennet dezho dre o c’housk,\nchom hep distreiñ da gaout Herodez, e tistrojont d’o bro dre un hent disheñvel.\nEn anv Jezuz e plego pep glin, e lein an neñvoù, war an douar hag e bed an Ankoù,\nevit ma tisklêrio pep teod ez eo Jezuz Krist an Aotrou, e klod Doue an Tad.\nS/ Aotrou, hon Doue, na pegen meurdezus eo hoc’h anv, dre an douar a-bezh !


(Adkaset eus Hitler)\nAdolf Hitler (ganet d'an 20 a viz Ebrel 1889 e Braunau am Inn, Aostria ha marvet dre emlazh d'an 30 a viz Ebrel 1945 e Berlin) a oa ul livour kartennoù-post dianavezet deuet da vezañ ur politikour aostrian-alaman, penn an NSDAP (alamaneg: Nationalsozialistische Deutsche Arbeiterpartei, strollad nazi), kañseller (adalek miz Genver 1933) ha prezidant (adalek 1934) Alamagn ha "Führer" (d.l.e. sturier) an Trede Reich nazi.\nHervez ar pezh a lenner en e levr Mein Kampf (skrivet gantañ asambles gant Rudolf Hess en toull-bac'h e 1924) e oa anat dezhañ e oa tonket da vezañ (Vorsehung) sturier ar bobl alaman, ha se zo kaoz e stagas d'ober war-dro politikerezh goude fin ar brezel bed kentañ, e dibenn ar bloavezh 1918. Dre ma oa helavar ha ma ouie ober brud e tastumas kalz a dud en-dro dezhañ buan a-walc'h.\nE 1919 e lakaas e anv en DAP, a zeuas da vezañ an Nationalsozialistische Deutsche Arbeiterpartei ur pennadig war-lerc'h.\nDiwar e urzh eo e voe kroget an Eil Brezel Bed dre dagañ Polonia d'ar 1añ a viz Gwengolo 1939 ha drouklazhet 11 milion bennak a dud (en o zouez 6 milion a yuzevien) e kampoù-diouennañ savet gant an SSed war dachenn Polonia dreist-holl ha gant an Einsatzgruppen gwallvrudet. Kiriek eo ivez da varv 30 milion bennak a dud all lazhet e-kerzh ar brezel kroget gantañ.\nGwezenn familh Adolf Hitler\nAdolf Hitler a zo bet ganet d’an 20 a viz Even 1889 en ostaleri Gasthof zum Pommer, Vorstadt Nr. 219, e Braunau am Inn, ur gêr vihan eus Aostria-Uhel e-kichen harz Alamagn-Aostria. Pevare eo eus ur familh 6 bugel Alois Hitler an tad ha Klara Pölzl ar vamm. An darn vrasañ eus ar vugale a varv d’un oad izel; e c’hoar vras Paula († 1960) a zo an hini nemeti a chomo bev. Alois Hitler, tad Adolf, a oa maltouter. Ganet ar 7 a viz Even 1837, Alois a gemer da gentañ anv familh e vamm, Maria Anna Schicklgruber met d’ar 6 a viz Even 1876 e kemer anv e dad “Hitler”. Desavet eo Adolf en un doare strizh gant e dad, kozh a-walc’h, war e leve e 1895. An 3 a viz Genver 1903 e varv e dad, heuliet an 21 a viz Kerzu 1907 gant e vamm hag a varv diwar krign-bev ar bronn. Lisead na fall na mat da vare e skoliata e lise Realschule Linz, nac’hañ a ra Hitler heuliañ hent e dad. Deuet da vezañ emzivad, bevañ a ra gant ur yalc’had vihan. C’hwitañ a ra div wech e arnodenn evit mont da akademiezh arzoù-kaer Vienna e 1907 hag an 8 a viz Here 1908. Plijout a ra dezhañ sonerezh Richard Wagner ha plijout a ra dezhañ lenn ivez. Ober a ra leun a dammoù labourioù disheñvel, en ur vevañ er baourentez e-pad 5 bloaz. Diwezhatoc’h e skrivo e barzh Mein Kampf : « E-pad 5 bloavezh ‘m eus ranket, e-giz darbarer er penn-kentañ, ha livour bihan goude-se, gounit va boued ha ma gopr a oa re zister evidon da zebriñ." E-kerzh e vloavezhioù tremenet e Vienna eo e krogo Hitler da vezañ gouennelour, memes ma 'z eo dibosupl gouzout da beseurt mare resis eo ez eo kroget da grediñ en ideologiezh-se.\nAdolf Hitler e Immola, Finland. A-dreñv dezhañ e Focke-Wulf Fw 200 Condor personel.\nPaul von Hindenburg (Prezidant Alamagn)\nEost 1934 – Ebrel 1945 War e lerc'h:\nKurt von Schleicher Kañseller Alamagn\nGenver 1933 – Ebrel 1945 War e lerc'h:\n(en) Hitler's First War, gant Thomas Weber. Hervez an oberour ne voe ket Hitler kaporal gwech ebet ha ne gemeras ket perzh en emgannoù. Ne rae nemet kas lizhiri etre ar jeneraled, dek kilometr a-drek al linennoù.\nAdtapet diwar « https://br.wikipedia.org/w/index.php?title=Adolf_Hitler&oldid=1844440 »\nDernière modification le 27 Eos 2019, à 07:24\nKemmoù diwezhañ degaset d'ar bajenn-mañ d'an 27 Eos 2019, da 07:24.


C’hwehved sizunvez warn-ugent war ar bloaz B - Le Diocèse de Quimper et Léon\nAccueil - C’hwehved sizunvez warn-ugent war ar bloaz B\nC’hwehved sizunvez warn-ugent war ar bloaz B\nEuz ar 26 a viz Gwengolo d’an 2 a viz Here 2021\n(46)47 « Ha ma vez da lagad o tougenn ahanout d’ar pehed, tenn anezañ kuit, rag gwelloh eo dit mond born e Rouantèlèz Doue, eged beza stlapet gand da zaou lagad er « jehenn », 48 el leh m’ema ar preñved na varvont ket hag an tan na zeu ket da vouga.\n46 Sevel a reas trouz etre an diskibien evid gouzoud pehini anezo a oa ar brasa ?\n47 O houzoud petra a zoñjent, e kemeras Jezuz eur paotrig ; lakaad a reas anezañ en e-gichenn, 48 hag e lavaras :\n— « An neb a zigemer ar bugel-mañ em ano, am digemer, me va-unan. Hag an neb am digemer, a zigemer an hini on bet kaset gantañ. Rag an hini bihanna en ho-touez, hennez eo ar brasa ».\n49 Lavared a reas Yann, unan euz an Daouzeg, da Jezuz :\n— « Mestr, gwelet on-eus eun dén o kas kuit droug-sperejou en da ano ; miret on-eus outañ da ober kement-se, peogwir ne zeu ket ganeom d’az heul ».\n50 Respont a reas Jezuz dezañ :\n— « Na virit ket outañ : an neb n’ema ket a-eneb deoh, a zo a-du ganeoh ».\nMerher 29 a viz Gwengolo\nGouel sant Mikael, sant Gabriel ha sant Rafael, arhêl\nYn 1, 47-51\n–-« Abalamour m’em-eus lavaret dit : « Gwelet em-eus ahanout dindan ar wezenn- fiez », e kredez ! Brasoh eged-se e weli. »\n1 E touez e ziskibien, e tibabas Jezuz daouzeg ha tri-ugent all, hag e kasas anezo, daou-ha-daou, en e-raog, da vond e kement kêr ha kement leh m’ e-noa e-unan da vond enno. 2 Lavared a reas dezo :\nGwener 1a a viz Here\nSantez Tereza ar Mabig Jezuz\nMz 18, 1-4\n— « E gwirionez, e lavaran deoh : ma ne jeñchit ket evid dond da veza heñvel ouz ar vugale, ne ’z eot ket e Rouantèlèz Doue. 4 Med an hini en em lakaio izel evel ar bugel-mañ, hennez eo ar brasa e Rouantèlèz Doue.\nLavared a ree Jezuz en eur gomz d’an daouzeg diskib ha tri-ugent :\n13 « Gwaz-a-ze dit Korazaïn ! Gwaz-a-ze dit Betsaida ! Rag ma vije bet en em gavet e Tir hag e Sidon ar burzudou en em gavet en o touez, o-defe troet o halon ouz Doue abaoe pell ’zo, gwisket gand sehier hag azezet war al ludu.\n14 « Ya, da Zeiz ar Varn, e vo skañfoh ar zetañs evid Tir ha Sidon, ha ma vo evidoh-c’hwi.\n15 « Ha te, Kafarnaom, daoust ha savet e vezi beteg an Neñv ? Ne vezi ket, diskenn a ri beteg bro ar maro.\n16 « An hini a zelaou ahanoh, me eo a zelaou ; an hini a ya a-eneb deoh, a-eneb din eo ez a ; hag an hini a ya a-eneb din, a-eneb d’an hini on bet kaset gantañ, eo ez a ».\nSadorn 2 a viz Here\nAn Êlez Santel\n10 « Diwallit da zisprizoud hini e-béd euz ar re vihan-mañ, rag, lavared a ran deoh : ema o êlez en Neñv o daoulagad o para dalhmad war va Zad hag a zo en Neñvou ».\n20 « Koulskoude, n’eo ket abalamour ma sent ouzoh ar sperejou eo ho-peus da veza laouen, med abalamour m’eo sknvet hoh ano en Neñvou ».\n21 D’an ampoent, e tridas kalon Jezuz gand al levenez er Spered-Santel, hag e lavaras :\n— « Va Zad, Mestr an neñv hag an douar, meuleudi a roan dit : kement az-peus kuzet ouz an dud fur ha speredeg, a zo bet roet ganit da anaoud d’ar re vihannig. Ya, va Zad, plijet eo bet dit ober evel-se.\n22 « Gand va Zad eo bet roet din kement a zo ; ne anavez dén ar Mab nemed an Tad, ha dén ne anavez an Tad nemed ar Mab, hag an hini a blij d’ar Mab rei dezañ da anaoud ».\n— « Eüruz an daoulagad a wél ar péz a welit. 24 Rag lavared a ran deoh : Stank eo bet ar brofeted hag ar rouaned o-deus bet c’hoant gweled kement a welit-c’hwi, ha n’o-deus ket gwelet, kleved kement a glevit, ha n’o-deus ket klevet ».


Pajenn:Perrot - Bue ar Zent.djvu/534 - Wikimammenn\nPajenn:Perrot - Bue ar Zent.djvu/534\nMeur a vla goude, da Zul-Fask, eur vouez deut eus an nenv a lavaras d’ezan treuzi ar mor ha diskenn en Breiz-Vihan.\nEn em lakat a reas raktal en hent, ha douaran reas en aber Gwioul, en Breiz-Uhel, war-dro ar bla 548.\nEno e savas e beniti, a deuio gant an amzer da vezan manati hag eskopti brudet Dol . Embann a reas kerkent ar c’hefridi en devoa bet.\n« Dont a ran er vro-man, emezan, digaset gant Doue da brezek Aviel Jezuz-Krist, da dennan an dud eus ar gaou hag eus ar pec’hed, ha da zeski d’ar boblou n’eus doue-all ebet nemet ma Doue. »\nKroui a reas dre ar vro eleiz a vanatiou hag a barouziou, hag en o fenn e lakas e ziskibien. Epad ma rede an Domnone, e klevas kelou eus ar c’hanvou a oa enni. He roue, Iona, a oa o paouez bezan lazet gant Konomor, muntrer e bried Trifina hag e vab Tremeur, ha Judual, mab Iona, a oa dalc’het pell diouz Breiz, en lez ar roue Childebert.\nSamson, pa glevas an dra-ze, a yeas da Bariz, ha dre hirr amzer, e teuas a benn da dennan Judual eus adre daouarn Childebert.\nPa zigouezas mab Iona war douarou an Arvor, an Domnone a-bez a zavas evit en em lakat dindan e urziou ; brezel a zavas, ha Konomor a oe lazet en Plouneour-Mene, e-tal ar Releg (555).\nSamson a chomas eur pennad en kichen Judual, hag e zikour a reas da zigas ar peuc’h en e rouantelez.\nDifennour ar bobl hag ar gwir, Samson a varvas war-dro ar bla 565.\nChapeliou en deus en hon bro, en Plougasnou, eu Plouaret, en Pleuveur-Bodou, en Pleudel, en Plouha, en Kemper, ha meur a iliz-parouz war e hano, evel Keriti ha Lanvellek. Pedet eo evit an drouk-izili.\nEun devez tremenet er zioulder a dalv gwell eget mil bla tremenet en lez ar rouane.\nSant Per Selestin.\n↑ Adalek ar bla 848, betek ar bla 1199, eskob Dol a oe arc’heskob Breiz, ha gwir en devoa da zougen ar pallium.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/534&oldid=140815 »


Degemer mat e Breizh Odisea - Landevenneg\nPiv omp-no ?\nPerak dont ?\nPerak e landevenneg ?\nSikour ar raktres\nHor 4 egorenn\nHon 2 zelwenn\nAl labourioù war ar stern\nBreizh Odisea – Landevenneg\nUl lec’h sevenadurel\nnevez e Breizh\nDigoret e vo e nevez-amzer 2023\n“Ankouaat e hendedoù zo kement ha bezañ ur stêr hep mammenn, ur wezenn hep gwrizioù.”\ne Breizh Odisea\nE Landevenneg, e Gourenez Kraozon, eo lec’hiet Breizh Odisea, m’emeur oc’h ober labourioù bremañ. E bal eo dont da vezañ ur gwir boent gwriziennañ, eskemmañ ha treuzkas evit Breizh dec’h hag hiziv.\nUn taol-arnod dre soubidigezh\nE 2023 e tigoro ar greizenn-displegañ liesdoare-se dorioù glad, sevenadur hag istor Breizh. Adalek mojennoù Breizh en ur dremen dre brantadoù bras Istor Breizh, betek bed an holl draoù a c’haller ober evit Breizh a vremañ, Breizh Odisea a ginnig deoc’h soubañ e-barzh !\nUr momed ha ne vo ket ankounac’haet ganeoc’h\nEtre soubañ e sevenadur Breizh a-hed an oadvezhioù hag ur raktres desavadurel, deuit ‘ta da ober anaoudegezh gant 4 lec’h gweladenniñ dre soubidigezh, ur preti hag a sko war vorlenn Brest pe c’hoazh ur boutikl dibar… Prometiñ a ra Breizh Odisea lakaat an holl Vretoned a orin pe a galon, an dud tik ganti pe an dud kurius da vevañ un taol-arnod ha ne vo ket ankounac’haet ganto !\nGrit anadoudegezh gant istor ha sevenadur breizh\ndec’h, hiziv ha warc’hoazh !\nOber anaoudegezh gant ar raktres Breizh Odisea\nBreizh a gont hec’h odisea deoc’h\nBreizh, goveliet ha stummet gant ec’honded ar mor Atlantel\nha gant puilhded he glad hag hec’h Istor,\na gont hec’h Odisea deomp…\nE dornaodoù, e zraezhennoù, e liv glas, e varradoù-avel hag e brantadoù sioulder bras.\nE gontreoù glas, e goadeier, e vein, e venezioù, e aberioù, e stêrioù hag e vaeoù.\nE arlivioù pers-glas, e heol, e daolioù-arnev gant o nerzh, e stered hag e gredennoù.\nHe gwengeloù, ma ren he roueed, he duged, he sent hag he harozed da virviken.\nHe diaraogerien eus ar mor atlantel\nHe saverien meurvein, he merdeidi hag hec’h ergerzherien, he martoloded hag he feizanted, hêred ha saverien hon douar.\nKemerit perzh en odisea digredus-se !\nGwriziennet-mat hag awenet gant hon istor, krouomp a-gevret Breizh warc’hoazh ha diskouezomp d’ar peurrest eus ar bed kened ha meurded hor glad, hon istor hag hor sevenadur.\nHor 4 lec’h gweladenniñ\nMentions légales – Conception du site internet : Vingt Mille Lieues


Pajenn:Crocq - Eur zachad marvailhou.djvu/128 - Wikimammenn\nPajenn:Crocq - Eur zachad marvailhou.djvu/128\nNEBEUD A DRA !…\nNebeud a dra a vez a-wechou kiriek d’ar grevusa traou ; hag evel-se, daoust hag eun ufenn-dan n’eo ket gouest da lakaat au tan-gwall da gregi en ho ti ? Ha koulskoude eun ufennig-tan a zo nebeud a dra, n’eo ket ’ta ?\nLakomp c’hoaz ho peus droug en ho piz bihan gant eun drean, pe eur gorig bennak. Ma ! kement-se a zo a-walc’h evit ober d’eoc’h klemm ; ha koulskoude eun drean, eur gorig a zo nebeud a dra, n’eo ket ’ta ?\nKement-man a zo evit lavaret d’eoc’h ne vez peoc’h founnus, n’ez a klok an traou e tïez a zo, etre priejou a zo, nemet pa dro ar bed en doare ma fell d’ezo. Anez, nebeud a dra a laka da zevel etrezo ; diwar eun netraïg e tiwan bec’h etrezo, ha re alïes, siouaz ! kroz ha kurun, tan ha brezel. Ma na gredit ket, selaouit.\nGwechall — hag abaoe n’eus ket ken pell-ze, rak pell emaoun c’hoaz diouz va c’hant vloaz, — gwechall e chome em farrez daou bried yaouank. Nevez dimezet e oant, ha ne oa deut c’hoaz netra beteg enno ; eu eur gêriadennig distro e vevent « dizoursi-bras ha dinec’h », didrouzik hag eurus.\nPaskolig, an ozac’h, a veze bemdez o tevezia war ar meaz\nAdtapet diwar « https://br.wikisource.org/w/index.php?title=Pajenn:Crocq_-_Eur_zachad_marvailhou.djvu/128&oldid=123994 »\nKemmoù diwezhañ degaset d'ar bajenn-mañ d'an 9 Eos 2018, da 10:22.


Journal de Renaud Camus, samedi 26 décembre 2015\ncréée le dimanche 27 décembre 2015, 19 h 57\nmodifiée le dimanche 27 décembre 2015, 23 h 29Plieux, samedi 26 décembre 2015, une heure et demie du matin (le 27). Nous sommes allés cette après-midi à Lectoure, Pierre et moi, car je voulais trouver un possible ~~~~~~~~ ~~~~~ ~~~ ~~~~~, ~~~’~~~ ~~~ ~~~~~~~~~~ ~~~~~~ ~~~~~ ~~~ ~~~~~~ ~~~ ~~~ ~~~~~~~~, et qui toujours ~~~ ~~~~~ ~~~~~~~ ~~~~ ~~~~, ~~~~~ ~~~~ ~~~~~ ~~~ ~~~~~ ~~~~~~~ ~~~~~~~~~~~ ~~~’~~~~ ~~~~~, ~~~ ~~~~~~~ ~~~~~~~~. ~~~ ~~~~~ ~~~~~ ~~~~ ~~~~~~~ ~~~~~~~~~ ~~~ ~~~~~~~~-~~~~~~~~~, ~~~~~~~~~~~. ~~~ capharnaüm de l’ancien ~~~~~~~~, ~~~ ~~~~~~, ~~~~~~~ “~~~~~~~~ ~~~~ ~~~~~~~~~~~~”, ~~~ ~~’~~ ~~ ~~~~ ~~’~~~~~~~~~ ~~~ ~~~~~~. ~~’~~~ ~~~~~~~ ~~~~~~ ~~~~~~ ~~~~~~ ~~~ ~~~~~~~~~, ~~~~~ ~~~ ~~~~~~~~~ : ~~~ ~~~~~~ ~~ chapeau en bois ; ~~~~ ~~~~~~ ~~~ ~~~~~~~ ~~ ~~~~~~~~~, ~~~ ~~~~~ ~~~~~~~~~~, ~~~~~ ~~~~~~~~~ ~~~~~~~~~ ~~~ ~~~~~~ ; ~~~~ ~~~~~~ ~~~ ~~~~~~ ~~~~~~ ; ~~~ ~~~ ~~~~~ ~~~~~~ ~~~~~, ~~~~~ ~~~~~~, ~~~~ je n’ai évidemment ~~~~ ~~’~~~~~~~~~~ ~~~ ~~~~~~~~ ~~~~~ ~~~~ ~~~~~~~~ ~~~~~~~ ~~ ~~~~~~~~~~ ~~~ ~~~~~~ tableau.\nDans ~~~~ ~~~~~~~ ~~~ ~~~~~ ~~~ ~~~~~~ ~~~ ~~~~~ ~~ ~~~~ ~~~~~~~~~ ~~~~~ ~~~ ~~~~~~~~~~~ d’une brigade de ~~~~~~~~~~. ~~~ ~~~ ~~~~~~~ ~~~~ ~~’~~~~ ~~’~~~~~~~~~~~~ ~~~~~~~~ ~~~ ~~~ ~~~~~ ~~~ ~~~ ~~~ ~~~~~~~, ~~~ ~~~’~~~ ~~~ ~~~~~ ~~~~ ~~~~~~~ ~~~~~ ~~~~ ; ~~~~~~~~~~ ~~’~~~ ~~~~ ~~~~~ si souvent, déjà, ~~~ ~~~ ~~~~~ ~~~~~~~ ~~~~~ ~~~ ~~~~~ ~~~~~~~~~, ~~~~ ~~~ ~~~ ~~~~~ ~~~~~ ~~~~~~ ~~~ ~~~~~. ~~~~~~~ ~~~~~ ~~~~, ~~~~ ~~~~~~~~~~~ ~~~~~~~~~~~~~, ~~~~~, ~~~~ ~~’~~~~~~~~~ ~~~ ~~~~ est arrivé immédiatement ~~~~~~, ~~~~ ~~~~~~~~ ~~~~~~~~~~, ~~~ ~~~~~~~~~ ~~~ ~~’~~~~~~~~~~, ~~ ~~~~ ~~~~~~~~~ ~~~~ ~~~~~~~~~~~ ~~~ ~~~~~~~~~ ~~~~ ~~~~~~~~, ~~~ ~~’~~~~~~ ~~~ ~~~~~~~~~~~~~~~ ~~~~ ~~~~~~~~ ~~~’~~~~ ~~~~~~~~, ~~ ~~~~~ un gazouillis de ~~~~~~~~~~ ~~ ~~’~~~~~~ ~~~~ ~~~~~~~~~~~~ ~~~~ ~~~~~ ~~~~~ ~~~~ ~~~~ travail.\nL’épisode ~~~~ ~~’~~~~ ~~~~~~~~~~~ ~~~~~~~~~~~ ~~~~~~~~~~~~~. ~~~ ~~~~~~~~~~~ ~~~ ~~~~ ~~~~~~~~~~~~~~~ ~~~ ~~~~~~, ~~~~~ ~~~ ~~~~~~~~~~~~, ~~~ l’on ose dire, ~~~ ~~~~~~~~ ~~~~~~~~~~~~ ~~~~~~~~~~~~~. ~~~ ~~~~~~~~~~ ~~~~~~~~~~~~~~~ ~~~~~~~~~ ~~~ ~~’~~~~~~~~~~ ~~~~ ~~~~~~~~ : ~~~~~ ~~~~ ~~~~~~~~~~ ~~~~~ ~~~~ ~~~~~~ ~~~~ ~~~~~ ~~~~ ~~~~~~~~~~~ ~~~~~~~~~, ~~~ ~~~~~ ~~~~~~~~~~~ ~~’~~~~~~ pas acceptée. Celle-ci, ~~~’~~~ ~~~~~~, ~~~~ ~~~~~~~~~, ~~~~~~’~~ ~~~~~~~~. ~~~ ~~~~~~ ~~’~~~~~~~ ~~~ ~~~~~~~~~ ~~~~~~-~~~~~~~~~~ ~~~~~~ ~~~~ ~~~~~~~~~~~ ~~~~~~~~~~ ~~~~~ ~~~~~~, ~~~~~~~ ~~~~~ ~~~~~~ ~~~~~, ~~~~~ ~~~ ~~~~~~~~~ ~~~~~~~~~~ ~~~ signature d’un forfait ~~~~~~~~~~~-~~~~~~~~~~~ ~~~ ~~~~ ~~~ ~~~~~ ~~~~~~~~…\nvoir l’entrée du samedi 26 décembre 2015 et son image dans Le Jour ni l’Heure


Constantinus III - Wikipedia\nFlavius Claudius Constantinus, anavezet ivez evel Constantinus III (marvet un tamm goude an 18 a viz Gwengolo 411), a oa ur jeneral roman hag en em savas a-enep an impalaer Flavius Honorius, hag a embannas bezañ impalaer roman ar C'hornôg en Enez Vreizh er bloaz 407.\nGalia war-dro 400.\nEn 406 en em savas proviñsoù Enez Vreizh. Ar gwarnizonoù ne vezent ket paeet ken ha divizet o devoa dilenn o renerien. Da gentañ e voe dibabet Marcus ha Gratianus, met ne blijas nag an eil nag egile d'ar soudarded goude ur pennad ha lazhet e voent. Dre m'o devoa aon rak an aloubadegoù german ha ma klaskent un tamm surentez en ur ur bed a seblante kouezhañ buan en e boull e klaskas lejionoù Breizh dibab ur jeneral kreñv hag ampart : kemer a rejont un den hag a oa anvet evel an impalaer brudet e deroù ar IVvet kantved, Constantinus Veur, en devoa kemeret ar galloud goude emsevel e Breizh.\nConstantinus a oa ur soudard ordinal, a greder, met ne oa ket dizampart, ha ne chomas ket da yariñ. Buan e treuzas Mor Breizh e Bononia (Boulogne) ha, hervez a gred an istorourien, e tastumas an holl soudarded a chome en Breizh, ma ne chomas ken stourmerien a gentañ linenn en Breizh ken. Mont a reas neuze da chom e Galia ha gantañ e holl soudarded prest da vont da vrezeliñ ouzh ar pobloù german o devoa treuzet ar Roen er goañvezh a-raok. E Galia e savas al lejionoù roman a-du gantañ, ha kemend-all a reas re Hispania.\nConstantinus a c'hounezas meur a emgann a-enep lejionoù an impalaer Flavius Honorius. Honorius a rannas ar galloud gantañ en 409.\nKenimpalaer e voe adal 409 betek e varv, pa voe tapet ha lazhet e 411.\nAdtapet diwar « https://br.wikipedia.org/w/index.php?title=Constantinus_III&oldid=1987499 »\nKemmoù diwezhañ degaset d'ar bajenn-mañ d'an 22 Ebr 2022, da 12:47.


Arabat droukveskañ gant Llanpumsaint.\nUr gêriadenn eus Sir Gaerfyrddin, e mervent Kembre, eo Pumsaint, pe Pumpsaint. Etre Llanwrda ha Llanbedr Pont Steffan emañ, e saonenn an Afon Cothi, hag e kumuniezh Cynwyl Gaeo. Mont a ra d'ober un darn eus Dolaucothi.\nN'eus skol ebet, mont a ra ar vugale da Ysgol Gynradd Caeo e-kichenik.\nEno e oa ur vengleuz aour da vare ar Romaned. En amzer-hont e oa Luentinum anv al lec'h\nDiwar pump (pemp) ha saint (sant).\n↑ Lec'hienn skol kentañ-derez Caeo\n↑ Klaudios Ptolemaios. II, 3, 12 ː Luentinum / Luentium\nAdtapet diwar « https://br.wikipedia.org/w/index.php?title=Pumsaint&oldid=1977867 »


Moskeenn veur Kairouan - Wikipedia\nMoskeenn veur Kairouan\nMoskeenn veur Kairouan, kentañ hini savet enIfriqiya, Kairouan, Tunizia.\nMoskeenn veur Kairouan (arabeg: الجامع الكبير بالقيروان) a zo ur voskeenn a gaver e Kairouan hag a zo unan eus moskeennoù pennañ Tunizia. Anvet e vez ivez moskeenn Okba Ibn Nafi (arabeg : جامع عقبة بن نافع) diwar anv ar saver anezhi Okba Ibn Nafi, .\nPlan kêr Kairouan e 1916 o lec'hiañ ar voskeenn\nKentañ metropolenn muzulman ar Maghreb, Kairouan, a vezo en he barr politikel ha preder en IXvet kantved. Chomet eo brudet evel ur greizenn relijiel ha speredel en Tunizia ; a-wechoù e vez gwelet ivez evel pevare kêr santel an Islam sunnit.\nDeuet eo moskeenn veur Kairouan da vezañ ur savadur arouez eus kêr ha chom a ra al lec'h relijiel pennañ ha brudetañ e bed muzulman ar Gornôg. Abaoe dekred Bey Tunis d'an 13 a viz Meurzh 1912, eo bet lakaet war listenn savadurioù istorel hag arkeologel urzhiet ha gwarezet Tunizia. Bet e voe ivez lakaet gant hollad istorel Kairouan, e glad bedel an Unesco e 1988.\nSavet, da gentañ, gant Okba Ibn Nafi adalek 670 (50 war deiziataer an hegire), pa voe savet kêr Kairouan, bet eo bet brasaet hag adsavet en VIIIvet ha IXvet kantved. Gwelet eo er Maghreb, evel hendad an holl moskeennoù er vro, kement hag unan eus lechioù pennañ an Islam hag ur savadur meur arzel dre ar bed holl.\nLec'hiet eo en ul lec'h digreizennet eus lodenn biz medina Kairouan. Moskeenn veur Kairouan a zo lec'hiet er c'harter enkelc'hiet gant mogerioù Houmat al-Jâmi (ger ha ger « karter ar voskeenn veur »). Al lec'hiadur-se a voe a orin e-kreiz an eskemmoù kêrel. Met dre an dachenn, treuzet gant meur a groaz-zour d'an ouedoù, an hentadur a voe lakaet war-zu ar su.\nDelwenn Okba ibn Nafi al Fihri en Aljeria\nAdtapet diwar « https://br.wikipedia.org/w/index.php?title=Moskeenn_veur_Kairouan&oldid=1854570 »


Funds - Wikipedia\nAr funds a zo un doare moneizh elektronek evit ar c'hoarioù elektronek. Adal ur c'hoari digoust enlinenn (Free-to-play)e vez kavet an tu da brenañ seurt moneiz evit mont buanoc'h etrezek live uhelañ ar c'hoarier.\nAn tu a zo ivez da gaout dre al lusk-se binvioù stourm ha na vez ket tu kaout dre mont gant an hent digoust. Roet e oa bet lamm d'ar moneiz Funds pa voe lazhet ar c'hoari Battlefieldplayforfree gant EA Games d'ar 14 a viz Gouere 2015, da 6 eur noz.\nPrenañ funds[kemmañ | kemmañ ar vammenn]\nMeur a zoare a zo da brenañ danvez funds:\nDre hanterenn e gartenn-baeañ\nDre hanterenn e bellgomz hezoug o lakaat e amzer pellgomz da vont da vezañ eskemmet gant moneiz elektronek.\nDre hanterenn ar sistem paeañ enlinenn Paypal\nLec'hienn EA funds\nAdtapet diwar « https://br.wikipedia.org/w/index.php?title=Funds&oldid=1734475 »\nKemmoù diwezhañ degaset d'ar bajenn-mañ d'an 11 Gen 2017, da 20:43.


Krommenn Laffer - Wikipedia\nKrommenn Laffer, savet gant Arthur Laffer, a ziskouez ez eo posupl gounit muioc'h a savadoù gant ar stad ma 'vez lakaet feur tailhoù izel. An dro-lavar "Re a dailhoù a lazh an tailhoù", a zo neuze savet diwar preder Arthur Laffer.\nMa ne vez ket lakaet tailhoù gant ar stad, n'he do ket savadennoù telladurel dre ma ne vo ket paeet tailhoù gant ar boblañs. Diskouezet eo e-penn kentañ ar grommenn. Goude-se, kresket 'vez an tailhoù ha neuze ar savadennoù telladurel betek un optimum (e penn tout ar grommenn). An optimum a ziskouez ar feur tailhoù digemeret gant ar bobl, hag ar savadennoù telladurel uhelañ hag a zo posupl kaout gant ar stad. Adalek an optimum, da lavaret eo, en tu-dehoù d'ar grommenn, ma vez uhelaet c'hoazh ar feur tailhoù gant ar stad, ne vo ket gounezet savadennoù ken uhel hag a-raok gant ar stad ken. Ne degemero ket ken ar boblañs paeañ muioc'h.\nDa gentañ, e soñjo al labourerien ne servijo ket labourat muioc'h rak an arc'hant gounezet a servijo da baeañ tailhoù.\nFin ar grommenn a ziskouez e vez kemeret 100% eus an arc'hant gounezet gant ar boblañs, neuze, den ebet na labouro ken. A-benn ar fin, lakaat re a dailhoù na servijo ket d'ar stad da uhelaat e savadennoù telladurel.\nDa skouer: er Stadoù-Unanet etre 2008 ha 2009 eo bet divizet diskenn ar feur taihloù, ar pezh hag en deus digaset da uhelaat ar savadennoù telladurel etre 8% ha 9%.\nAdtapet diwar « https://br.wikipedia.org/w/index.php?title=Krommenn_Laffer&oldid=1895005 »\nDernière modification le 12 C'hwe 2021, à 20:25\nKemmoù diwezhañ degaset d'ar bajenn-mañ d'an 12 C'hwe 2021, da 20:25.


Guirionéeu ag er Religion/Chapistr 38 - Wikimammenn\nGuirionéeu ag er Religion/Chapistr 38\n◄ Red-é hum zistag doh en danné. Dangerus-é eid er salvedigueah bout pinhuiq. Péh quer stang-é el laironci. ►\nCHAPISTR EIH HA TREGOND.\ndangerus-é eid er salvedigueah bout pinhuiq.\nNi e ya de ziscoein en dangérieu e zou é vout pinhuiq, hag en implé e zeliér gobér ag en danné.\nI. Na diæsset-é d’er ré e gâr en argand arrihue én nean ! e lar Jesus-Chrouist. Æssoh-é d’ur ganval passein dré gleuiten un ahué, eit n’en dé de unan pinhuiq staguet doh é zanné monnèt de ranteleah en nean. Perac ? rac diæz-é bout pinhuiq hemb cârein en danné, ha doh ou hârein, en hum staguér doh-t-hai ; ind e hra ancoéhat er péh e zeliér de Zoué, er péh e zeliamh d’emb ni-memb, hag er péh e zeliamb d’hun nessan.\n1° Er péh e zeliér de Zoué. — Hà hui e zou pinhuiq ? e lar er profæt Osé, cavet e hoès hou Toué. Bout e zou en différance-men étré en dén idolatr hag en dén pinhuiq ; en idolatr e ador en eur é limage, hag en dén pinhuiq en ador taiet hag é monnei. É gùirioné, é léh rein é amzér d’adorein Doué, ean er ra ol d’é vadeu, ne chonge nameit én é ranteu hag én é golleu. Ancoéhat e hra é ma Doué er vamen ag en ol madeu, n’en dès chet a gonfiance én é Brovidance, hag eun en dès perpet ma tehé a ziovér. Chetui perac en er gùélér é colérein a pe gol pé a pe hrér gueu doh-t-hou, doh hum chagrinal ha doh hum glêm a pe vé fal en amzér.\nSant Paul e lar penaus en avarice, er garanté disordr doh er madeu e zou caus de hilleih a gol er fé. Col poén e hra er bugul spirituel é perdêg d’er pinhuiq er gùirionéeu ag er fé hag en obligation de rein scùir vad. Er som ag ur péh a scouéd, e lar sant Ambroès, e dasson ar é galon gùel eid er som a gonzeu Doué. Perac é hré er pharisiénèd goab ha disprisance a zoctrin Jesus-Chrouist ? Rac ma oent avaricius ha staguet doh en danné. Ul lod caër e gav guet-hai é hellant gobér foui de lézen Doué ha de hani en llis, a p’ou dès danné. Er religion n’en dès chet el liessan anemisèd brassoh eit mar-a-dud pinhuiq. Ol er péh e hrér én inour de Zoué, eit dispigneu er vélean, eit campennein en ilisieu, er houvandeu, en hospitalieu e zou d’ou avis treu collet. Nitra diræsonaploh enta eit cârein en argand, emé er Spered-Santel. Un dén staguet doh un dra e ancoéha ol en treu aral. Un dén pinhuiq, staguet doh é zanné, e ancoéha er péh e zeli d’é inean ha d’é fameil. Muyoh a chonge en dès ag é ranteu, ag é dachenneu, ag é lonnèd eid ag é salvedigueah, eid a zessàu erhat é vugalé hag a guemér sourci ag é serviterion. Mar taul mi ur huéh benac d’é fameil, mui a chonge en dès a hi lacat de vout pinhuiq eid a hi dégass de vout santel. Dihue scozel dangerus e hum gav èn danné : er moyandeu d’ou gounit hag en implé e hrér a nehai.\nEn henteu péré e guemérér eit dastum danné e zou èl henteu distro ar béré é laquér ur merche eit gobér huin d’er ré e bass : amen é hès bet lairet un dén ; pêlloh é hès bet pillet un aral ; un aral e zou bet lahet : dihoallet doh-oh. A pe garehé er ré e faut dehai gounit danné cheleuèt bouéh ou housciance, hi e larehé dehai : dihoal doh-ous, en hent é péhani é quêrhès en dès dannet ul lod caër. Mæs vennein e rér bout pinhuiq, hag en avarice e voug bouéh er gousciance.\nMæs n’en dé quet rah : péh sort implè e hrér ag er madeu bras-cé ? Gùélein e rér tud péré en dès memb eun a douchein doh ou danné hag e refus en necessær d’ou friédeu, argouvreu d’ou bugalé, gobr d’ou serviterion, ha dehai ind-memb er vâgadur, hag e hra hum gassat dré ou fameil hag ou amision.\nBout-zou ré pinhuiq, tuchentil vras, péré e hra un implé santel a ou danné hag a ou hanhueu inourabl, rac m’ou dès dougeance Doué ; mæs er ré péré n’ou dès chet dougeance Doué n’en dint pinhuiq, haval-é, nameit eid hum durul d’en ol goal sieu. 1° Ind e ziscoa n’en dint nitra a vad dré en dispigneu fol e hrant én déverranceu, én hoarieu, él leigneu vras ha dré er hompagnoneaheu hag un nombr a serviterion fal hag arouarêc péré e zou én dro dehai. 2° Ind e ziscoa en hoant ou dès de vout hoah open dré ma n’en dint jamæs coutant a ou stad ; ind hum chervige a ou mæstroni hag ag er moyandeu méhussan eit discar er réral hag eid hum seuel ind-memb. 3° Ind e ziscoa é mant dissolit. Ou horv, mâguet én æzemant hag én ol pligeadurieu ag er vuhé, e zou ur vamen a lubricité. Guet a verh gouniet ha corrompet dré argand, dré zonæzon, pé memb foroet de gousantein d’ou desirieu lous ; ou zy, hemb reihtæt, e zou martezé ur scôlage a lubricité eid ur barræs a béh. 4° Ind e ziscoa é mant hemb devotion dré en deviseu e zalhant énep d’er religion, dré en disprisance e hrant ag er Sacremanteu hag a vistérieu ou Doué, dré el livreu dangerus péré e leinant hag e streàuant é misq en dud, dré er scandal e hrant hag e vrudant. Ind e chonge é ma rah mad dehai, rac ma ou mêlér ha ne gredér quet larèt nitra énep dehai ; ind e chonge é mant dibéh, rac hanni ne grèd rein avis erbet dehai, pas memb en dud a Ilis. Oh ! na donnet er maleur é péhani é couéh er ré n’impléant quet ou danné revé Doué !\n3° Mar groa en danné ancoéhat er péh e zeliamb d’hun inean ha d’hun housciance, ind e hra hoah ancoéhat er péh e zeliér d’en nessan. Un dén pinhuiq ha puissant, péhani n’en dès chet dougeance Doué, ne chonge meit a daillein é væstr ; ean e grèd penaus er réral n’en dint ar en doar nameit aveid er chervige. Lan a orgueil, ean e ven hum seuel quen ihuel èl er ré e zou én é raug dré ou ligné : haval doh ur fol péhani e zou tervaliet é bèn, deit m’en dé de vout pinhuiq, n’en dès chet mui chonge ag er péh mé ma. Carguet a istim eit-hou é hunan, n’en dès meit yeinnion eid er ré ag é rang ha disprisance eid er ré e grèd izelloh aveit-hou. Ne hra quet seblant penaus é tispris tud péré, deustou mé mant peurroh eit-hou, e tal mui eit hou. Larèt vehé penaus n’en dé pinhuiq nameit aveit hum rantein ean-memb disprisaploh hag eit bout casseit guet er réral.\nNe hra quet vad dehou gùélèt er peur nac en hani de béhani é vé deléour ; é galon e zou calet èl en hoarn doh er ré gueih ha doh er ré gueih e zeli dehou. Guet pihue é vé noézet, regarhet er peur ? ma n’en dé el liessan guet er ré pinhuiq a béré é conzamb. A beban é ta mar-a-huéh madeu er ré pinhuiq ? A vadeu er peur ou dès attrapet. Guet petra é ma sàuet ou zyér caër ? guet petra é mant-ind goarnisset ? Guet huis ha goaid er beurerion, e lar Jeremi.\nHàc ean e zeliér bout souéhet mar en dès Jesus-Chrouist reit é valédiction d’er ré pinhuiq, ha ma conz er Scritur quer splann ag er maleurieu ou menace én ou ær dehuéhan ? En dén pinhuiq e varhuas, emé en aviel, hag interret e oé bet én ihuern. Chetu er péh e arrihuas, revé en aviel, guet un dén pinhuiq goudé é varhue.\nII. Doué ne gondan quet neoah en danné, mæs er galon péhani hum stag doh-t-hai, e lar S. Augustin. Salomon e zou bet pinhuiq, ha deustou de guement-cé ne oé quet cablus. Abraham, Job, sant Loeis e zou bet pinhuiq ; mæs ind ou dès hum santefiet guet ou danné.\nUn dén pinhuiq péhani e ven hum salvein, revé avis en apostol S. Jaq, e zeli sellèt é zanné èl ur vamen a drebil, ha huannadein ar er maleurieu a béré é ma menacet. Ean e zeli en dout méh bout dishaval doh Jesus-Chrouist, péhani, deustou ma oé er mæstr ag er bed, n’en doé quet memb ul léh de reposein é bèn. Er péh e hel rein consolation d’en dén pinhuiq e zou rac m’en dès er moyand de zihuen er peur, d’en assistein, d’er secour én é zobérieu ha de baiein, dré hilieih a alézoneu, er pèh e zeli de justice en Eutru Doué. Eid hum réglein ar guement-cé, chetu er péh e zeliet gobér : hum goutantet ag en danné e ra d’oh en Eutru Doué dré héritage hou tud pé dré ur moyand aral mad hag honest ; hum cherviget a nehai hemb bout staguet doh-t-hai ; reit a nehai d’er beurerion revé er péh e hoès ; souffret guet courage hag hemb chagrin er hol a nehai, hag, ag un dangér a zannation, hui e hrei ur moyand a salvedigueah.\nIII. Guet er beuranté n’en dès chet quement a zangér d’hum gol èl guet en danné ; hi e zou ur moyand a salvedigueah a p’hi souffrér guet patiantæt ha ma laquér é gonfiance é Doué. Ne zouget nitra, me mab, e laré Tobi, peur-omb ; mæs ni hur bou madeu erhoalh ha perpet é vehemb coutant mar hun nès dougeance Doué. Er beuranté en dès ehué hé dangérieu ; hi e laca én dangér a hum gol en hani ne bourfit quet a nehi. Er beurerion n’hum sourciant na ne gonzant liès mad nameit a ou dobérieu ; ou hovézioneu n’en dint liès nameit un histoèr annéus a ou misérieu ; sourciussoh-ind calz a zrougueu er horv eid a ré en inean, ha muyoh é chongeant a hum dennein a visér eid a hum dennein ag en ihuern. Dibatiantæt, avarice, ivi, laironci treitoureah, geuiér, paræs, ivraignereah, hum glèm a volanté Doué, chetu en disordreu é péré é stleige er beuranté un dén hemb vertu. O peurerion ! brasset-é hou talledigueah col er gonfiance é Doué, péhani e huél hou poénieu ! Brasset-é hou folleah gobér ag ur moyand a salvedigueah ur vamen a zannation !\n1° Mar e mès danné, me rei er péh em bou de ziovér d’er beurerion. 2° Mar d’on peur, me souffrou me feuranté guet patiantæt, a galon vad, hemb ivi, hemb demant. 3° Me sellou en danné èl moyandeu d’hobér vad, ha lan a zangérieu eid er salvedigueah. — Men Doué, secouret-mé de héli ur vuhé vad ér stad é péhani en en dès hou providance me laqueit a zivout er madeu ag er bed-men.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_38&oldid=90938 »\nKemmoù diwezhañ degaset d'ar bajenn-mañ d'an 29 Eos 2016, da 16:04.